३» श्री सदगुरु परमात्मने नम: 
4 केवल ब्रह्मुतत्व अपने आप मे स्थित है। 
2 ब्रह्म और जगत नाममात्र को दो हैं, पर वास्तव मे एक 
ही हैं। 
3 सर्वदा एक अखण्डसत्ता परमात्मतत्व है। 
4 ब्रह्म॒सत्ता अपने आपमे स्थित है। 
5 जो कुछ जगत है वह एक अद्दैत आत्मतत्व है अन्य कुछ 
नहीं। 
6 संवित्‌ मात्र आत्मा को जो अपना रूप देखता है वही 
सम्यकदर्शी है। 
7 रामजी बोले! सब ओर से केवल आत्मरूप मुझको 
भासता है और नानात्व का अभाव हुआ है। 
8 मेरा मुझको नमस्कार है। (रामजी) 
9 मैं तो नित्य शुद्ध, ज्यों का त्यों, आदि अन्त से रहित हूँ। 
(रामजी) 
40 हे राम! अपना वास्तव स्वरूप जो है सो ब्रह्म है। 
4 हे राम! एक निमेष मे अनेक जगत उपजते हैं और 
निमेष मे लीन हो जाते हैं। 
42 वास्तव मे सब चिदाकाश है। 
43 सबमे एक अनुस्युत सत्ता व्याप्त है। 
44 सब जगत मे ब्रह्म व्याप्त हो रहा है। 
45 यह जगत आत्मा का किंचनरूप है। 
6 आत्मा सदा ज्यों का त्यों है। 


7 एक अखंड ब्रह्मतत्व है। 

8 ब्रह्म ही अपने आप मे स्थित है। 

9 निदान सर्वत्र ब्रह्म ही है। 

20 ब्रह्म और जगत मे कुछ भेद नहीं। 

24 ब्रह्म ही जगतरूप है। 

22 जिसने जाना है कि मैं ब्रह्म हूँ वह ब्रह्म ही होता है। 

23 मैं ब्रह्म हँ और सर्वदा सबमें, सब प्रकार, सब 
घटपटादिक जो जगज्जाल है उसमें मैं ही ब्रह्म आकाशवत 
व्याप रहा हूँ। 

24 सब मैं हूँ और सब मैं नहीं और भी कोई नहीं। 

25 यह सब जगत चिन्मात्र है। 

26 ब्रह्मरुपी आकाश के किसी अणु मे यह जगतरुपी 
स्पन्दन आभास फुरा है। 

27 न मरने की मुझको इच्छा है और न जीने की क्योंकि 
जीना और मरना शरीर की अवस्था है आत्मा की नहीं। 
28 यह सब जगत संकल्पमात्र है। ( काकभुशुण्डजी) 

29 एक आत्मदृष्टि सबसे श्रेष्ठ है जिसे पाने से सब दु:ख नष्ट 
होते हैं। ( काकभुशुण्डजी) 

30 आत्मचिन्तन सब दु:खों का नाशक है। ( 
काकभुशुण्डजी) 

34 हे राम! जो कुछ जगत प्रपंच भासित होता है वह सब 
आभासमात्र है। 

32 वास्तव मे जगत कुछ नहीं है। 


33 सब जगत मन का रचा हुआ है इससे संकल्पमात्र है। 
34 यह सब जगत आभासखूप है। 

35 ऐसी धारणा करो कि न मैं हूँ , न ये भोग हैं , न 
अर्थरूप जगत का आडंबर है अथवा ऐसे सोचो कि मैं ही 
नित्य, शुद्ध, चिदात्मा और आकाशरूप सब कुछ हूँ। 

36 यह जगत असत्यरूप और श्रममात्र है। 

37 तुम चित्त से रहित चैतन्य, केवल चिन्मात्र साक्षीरूप 
हो। 

38 पुण्डरीकाक्ष विष्णु देव नहीं और त्रिलोचन शिव भी 
देव नहीं। कमल से उपजा ब्रह्मा भी देव नहीं और 
सहस्त्नेत्र इन्द्र भी देव नहीं। न देव पवन है, न सूर्य है, न 
अग्नि है, न चन्द्रमा है, न ब्राह्मण है, न क्षत्रिय है, न तुम 
हो, न मैं हूँ, न चित्त है और न कलनारूप है। अकृत्रिम, 
अनादि, अनन्त और संवित्‌ रूप ही देव कहाता है। 
(भ.शिवजी) 

39 आत्मा भगवान एक देव है। (भ.शिवजी) 

40 आदि सर्ग से लेकर इस काल पर्यन्त आत्मा से भिन्न 
पदार्थ का अभाव है। (भ.शिवजी) 

44 सृष्टि के आदि से अन्त पर्यन्त जो कुछ द्वैत कल्पना 
भासती है सो भ्रममात्र है। (भ.शिवजी) 

42 यह सब चिदाकाशरूप है। (भ.शिवजी) 

43 जैसे स्वप्रपुर मे जो नाना प्रकार के पदार्थ भासित होते 
हैं वे वास्तव मे कुछ नहीं वैसे ही यह जगत वास्तव मे कुछ 
नहीं है। (भ.शिवजी) 


44 जैसे मृगतृष्णा की नदी भ्रम से भासित होती है वैसे ही 
यह जगत भ्रम से भासित होता है। (भ.शिवजी) 

45 जब सब ही एक चैतन्य है तब तुम्हारे प्रश्न के लिए 
अवसर कहाँ रहा? (भ.शिवजी) 

46 परमार्थ दृष्टि से द्वैत कुछ है ही नहीं, सब संकल्प की 
रचना है। (भ.शिवजी) 

47 सत्तामात्र परमानंद तुम्हारा स्वरूप है। (भ.शिवजी) 
48 जो ऐसी युक्ति से भावना करता है कि मैं एक आत्मा 
और द्वैत से रहित हूँ वह वही होता है और द्वैत का अभाव 
हो जाता है। (भ.शिवजी) 

49 जब आत्मतत्व मे वृत्ति की अत्यन्त परिणति होती है 
तब ब्रह्म, आत्मा आदि नामों की भी निवृत्ति हो जाती है। 
(भ.शिवजी) 

50 आकाशरूप समसत्ता अद्वैततत्व अपने आप मे स्थित 
और आकाशवत निर्मल है। (भ.शिवजी) 

54 एक चिद्धनसत्ता पाषाण की तरह अपने आप मे स्थित 
है। उसमे और जगत मे रंचक भी भेद नहीं। (भ.शिवजी) 
52 जैसे जल और तरंग मे कुछ भेद नहीं होता वैसे ही ब्रह्म 
और जगत मे कुछ भेद नहीं। (भ.शिवजी) 

53 वह एक देव शुद्ध चैतन्यरूप सब देवों का देव है। 
(भ.शिवजी) 

54 जहाँ-जहाँ मन जाए वहाँ-वहाँ लक्ष्यरूप आत्मा का 
ध्यान करो। ....उसका पूजन तो अनायास नित्य ही होता 


है।... उसका सर्वदा और सब प्रकार पूजन करो। ...सर्वदा 
साक्षीरूप अनुभव मे स्थित रहना ही उसका पूजन 
है।....जो नित्य, शुद्ध, बोधरूप और अद्दैत है उसको देखना 
और किसी मे वृत्ति न लगाना ही उस देव का पूजन है।..... 
सब प्रकार सर्वात्मरूप से उस देव की भावना करो-यही 
उसका पूजन है।....वृत्ति का सदा अनुभवरूप मे स्थित 
रहना और यशथाप्राप्त मे खेद से रहित विचरना ही उस देव 
की अर्चना है। (भ.शिवजी) 

55 मैं एक अनन्त आत्मा, अखण्डरूप, भेद से रहित, अपने 
आपमें स्थित हूँ। (भ.शिवजी) 

56 जगत मे उससे भिन्न कुछ नहीं। (भ.शिवजी) 

57 वास्तव मे कुछ उपजा नहीं, केवल परमात्मसत्ता 
अपने आप में स्थित है। (भ.शिवजी) 

58 यह जगत अविद्यमान है जैसे मृगतृष्णा का जल 
असत्य होता है वैसे ही यह जगत असत्य है। (भ.शिवजी) 
59 यह जगत स्वयं ही असत्‌ है अत: इसके पदार्थों की 
वासना करना वथा है। (भ.शिवजी) 

60 यह जगत भ्रममात्र है वास्तव मे कुछ नहीं। 
(भ.शिवजी) 

64 हे राम! यह सब जगत तुम्ही हो।....जब सब तुम्ही हो 
तब हर्ष या शोक किसलिए करते हो ? 

62 जगत मे सुषुप्त होकर विचरो। 


63 सब ब्रह्म ही है। 


64 मैं शांतरूप स्थित हूँ। ...सब ब्रह्म॒ुरूप मुझको भासित 
होता है। (रामजी) 

65 अनेक भ्रम होने पर भी एक ही है। 

66 जैसे जल में तरंग जलरूप होते हैं वैसे ही ब्रह्म मे जगत 
ब्रह्मुख्प है। 

67 जगत कुछ उपजा नहीं। 

68 जो कुछ स्थावर जंगम जगत देख पड़ता है सो सब 
ब्रह्मुख्प है। 

69 जैसे अनेक घटों मे एक ही आकाश स्थित होता है वैसे 
ही अनेक पदार्थों मे एक ही ब्रह्म॒सत्ता आत्मरूप से स्थित 
है। 

70 सब ब्रह्मरूप है। 

75 हे राम! यह सब ब्रह्म है, आगे भी ब्रह्म था और पीछे 
भी ब्रह्म होगा। 

72 वास्तव मे कुछ उपजा नहीं, केवल भ्रममात्र है। 

73 जो बडे-बडे आरंभ दिखते हैं वे भी असत्‌ हैं। 

74 संवेदन भी आत्मा से भिन्न नहीं है। 

75 केवल चिदानंद ब्रह्म आत्मतत्व अपने आप मे स्थित 
है। 

76 जब स्वरूप का साक्षात्कार होता है तब संसार की 
सत्यता नष्ट हो जाती है फिर वासना नहीं उठती। ....जब 
जगत का अत्यन्त अभाव होता है तब वासना भी नहीं 
रहती। 


77 रंचकमात्र भी कुछ अन्य नहीं, केवल आत्मसत्ता अपने 
आपमें स्थित है। 

78 निर्मलतत्व अपने आपमे स्थित है। 

79 ऐसा निश्चय करना कि यह सब ब्रह्म है, मैं ब्रह्म हूँ और 
सब जगत मैं ही हूँ और ब्रह्म से भिन्न कुछ भावना न 
करना-इसका नाम ब्रह्मार्पण है। 

80 तुमसे क्‍या कहूँ कि यह मैं हूँ। सर्वात्मा सबका आत्मा 
मैं है। मुझसे कुछ भिन्न नहीं। (भ.श्रीकृष्ण) 

84 यह विश्व एक अज ब्रह्मस्वरूप है। (भ.श्रीकृष्ण) 

82 यह द्वैत कुछ नहीं। सर्वदा एक ही परब्रह्म स्थित है। 
(भ.श्रीकृष्ण) 

83 ब्रह्मा से लेकर तृण पर्यन्त जो कुछ जगत दिखता है सो 
सब ब्रह्म ही है, ब्रह्म से भिन्न कुछ नहीं। (भ.श्रीकृष्ण) 

84 सदा आत्मसत्ता मे स्थित रहो और सबको आत्मरूप 
देखो। (भ.श्रीकृष्ण) 

85 केवल एक आत्मा ही ज्यों का त्यों स्थित है परन्तु यह 
जगत आभास भ्रम से होता है। (भ.श्रीकृष्ण) 

86 जो कुछ पदार्थ दिखते हैं वे सब आकाशरूप हैं। 
(भ.श्रीकृष्ण) 

87 यह सब जगत आकाशरूप है, द्वैत कुछ हुआ ही नहीं। 
(भ.श्रीकृष्ण) 

88 जो वासना से मुक्त है वही मुक्त है और वासना से बँधा 
हुआ बंधन मे पड़ा है। (भ.श्रीकृष्ण) 


89 वासना तब तक फुरती है जब तक मनुष्य संसार को 
सत्य जानता है। (भ.श्रीकृष्ण) 

90 मैं आत्मा को नहीं जानता इसी का नाम चित्तस्पन्दन 
है और यही संसार का कारण है। 

94 सबमें, सब ठौर, सब प्रकार से सर्व आत्मा ही स्थित है। 
92 सब मनोमात्र है। 

93 हे राम! वासना का त्याग करो और कुछ नहीं। 

94 कामना, वासना न रहना ही मोक्ष है। 

95 ज्ञानी का सुषुप्त मौन सुनो। वाणी और इन्द्रियों से 
चेष्टा करना पर आत्मा से भिन्न और कुछ न भासित होना 
अथवा ऐसे होना कि न मैं हूँ ,न जगत है अथवा ऐसे होना 
किसब मैं ही हूँ। ऐसे निश्चय मे स्थित होना बड़ा उत्तम 
मौन है।....उस आत्मा मे स्थित होना बड़ा मौन 
है।....द्वतरूप संसार के फुरने से सुषुप्त होना, आत्मा मे 
जागना और ऐसे देखना कि न मुझमे जाग्रत है , न स्वप्न है 
और न सुषुप्ति है-इस निश्चय मे स्थित होना तुरीयातीत 
अवस्था है। यह पंचम मौन है। 

96 जब तुमको आत्मपद का साक्षात्कार होगा तब तुम 
जानोगे कि मुझमे स्फुरण, दृश्य, अदृश्य कुछ नहीं, केवल 
आत्मपद है। 

97 जब चित्त परिणाम बहिर्मख होता है तब विश्व का 
भान होता है और जब चित्त अंतर्मुख परिणाम पाता है 
तब अहंता और ममता का नाश होता है और चैतन्य शेष 


रहता है। जब अतिशय अंतर्मुख परिणाम होता है तब 
चैतन्य भी नहीं कहा जाता और जब इससे भी अतिशय 
परिणाम पाता है तब 'है' या 'नहीं' भी नहीं कहा जाता। 
98 ....आत्मा का अभ्यास दृढ़ हो, आत्मा से भिन्न कुछ न 
फुरे। 

99 हे राजन! तुमसे मैं एक ज्ञान कहता हूँ।....देह और 
इन्द्रियों मे आत्म अभिमान न करके पुत्र, स्त्री और कुट॒म्ब 
के दुःख से अपने को दुखी न जानना, नित्य समचित्त 
रहकर दइष्ट अनिष्ट की प्राप्ति मे एकरस रहना, चित्त को 
आत्मपद मे लगाकर वृत्ति की ओर न जाने देना, 
एकांतदेश मे स्थित होना और अज्ञानी का संग न करके 
ब्रह्मविद्या का सदा विचार करना। ये ज्ञानी के लक्षण 
तत्वज्ञान के दर्शन के निमित्त तुमसे कहे हैं। इसके विपरीत 
अज्ञान है। (त्रितल ऋषि-भगीरथ राजा) 

400 पहले अहं होता है और फिर मम होता है। इससे तुम 
अहं मम भाव का त्याग करो।...पहले भोगों मे द्वेष दृष्टि 
करना, फिर भोगों की वासना न करना, बारंबार अपने 
स्वरूप की भावना करना और विचार करना। इससे 
तुम्हारा जीवत्व (अहंकार) निवृत्त हो जाऐगा। (त्रितल 
ऋषि-भगीरथ राजा) 

404 मैं चित्त से रहित, निश्चल और अद्दैत हूँ। कभी मेरा 
स्वरूप परिणाम या विकार को नहीं प्राप्त होता। (चुडाला 
रानी) 


402 मैं सन्मात्र, अच्छेद्य, अदाह्मु, सवच्छ, अक्षर और 
निर्मल हूँ। मुझमे अहं, त्वं, एक और द्वैत शब्द कोई नहीं 
और जन्म मरण भी नहीं। (चुडाला रानी) 

03 क्षीण वासना ज्ञानी की है अर्थात्‌ उसको वासना की 
सत्यता नष्ट हो जाती है। 

404 मध्यभाव मे तुम स्थित होओ। जब अपान प्राणों के 
स्थान मे आकर स्थित होता है और प्राणरूप होकर उदय 
नहीं होता सो यह शांतिरूप भाव है उसमे स्थित होओ। 
प्राण निकलकर जब मुख से द्वादश अंगुल पर्यन्त बाहर 
स्थित होता है और जब तक अपान भाव को प्राप्त होकर 
उदय नहीं होता, वह जो मध्यभाव है उसी मे तुम स्थित 
होओ। 

405 जब तक आप विचार न करे और उसमे दृढ़ अभ्यास 
न हो तब तक यदि ब्रह्मा भी उपदेश करे तो उसको वह न 
बेधेगा क्योंकि आत्मा आपही से जाना जाता है।....गुरु 
और शास्त्र जता देते हैं कि तेरा स्वरूप आत्मा है परन्तु वे 
'इ्दं' (यह है) करके नहीं दिखाते। विचारनेत्र से आत्मा 
अपने को आप ही देखता है। विचार से रहित होकर 
उसको नहीं देख सकता। 

406 जिस पुरुष का आत्मा मे दृढ़ निश्चय होता है उसको 
आत्मा से भिन्न कुछ नहीं भासित होता। (कुंभज मुनि) 
07 देह को पालनेवाला जो अभिमान है उसका त्याग 
करो तो सर्वत्याग सिद्ध हो।....सबकी चित्त ने कल्पना की 
है।....जब चित्त का त्याग करो तब सर्व त्याग हो।....चित्त 


के इतने नाम हैं-चित्त, मन, अहंकार, जीव और 
माया।....चित्त का त्यागना ही सर्वत्याग है। (कुंभज मुनि- 
राजा शिखरध्वज) 

08 जब तुम भी किसी की इच्छा न करोगे तब 
निर्वासनिक होकर अपने स्वरूप मे स्थित होगे और 
जानोगे कि सबका आत्मा मैं ही हूँ। (कृंभज मुनि-राजा 
शिखरध्वज) 

409 मैं राजा पृथ्वी, पर्वत, आकाश, दशो दिशा, रुधिर, 
मांस, देह, कर्म इन्द्रियाँ, ज्ञान इन्द्रियाँ, मन, बुद्धि और 
अहंकार नहीं। मैं इनसे रहित शुद्ध आत्मा हूँ।....मैं यह 
जानता हूँ कि मेरा स्वरूप वही आत्मा है जो सबका 
आत्मा है। मैं आनंदरूप हूँ और सब मेरा प्रकाश है।....मेरा 
स्वरूप आत्मा है और अहूं-त्वं मुझमे कोई नहीं। एक मैं ही 
हूँ मुझसे भिन्न कुछ नहीं।....आत्मा अद्बैत है। वह न किसी 
का कारण है न कार्य और अनुभवरूप है। वही मैं हूँ।.... 
मुझमे स्फुरण कोई नहीं और मैं नहीं और मैं ही हूँ। मेरा 
मुझको नमस्कार है। (कुंभज मुनि-राजा शिखरध्वज) 

440 आत्मा अपने आपका नाम है। जिसने जगत को 
अपना आप जाना है उसको दु:ख कहाँ। (कुंभज मुनि-राजा 
शिखरध्वज) 

444 जो कुछ तुम देखते हो सो सब चैतन्यघन है।....हे 
राजन! 'सब ब्रह्म' (सर्वम्‌ खलि्विदं ब्रह्म) है यह वाक्य वेद 
का सार है। जब इस वाक्य मे दृढ़ भावना बुद्धि होगी तब 


एकरस आत्मा ही दृष्टिगोचर होगा और चित्त नष्ट हो 
जावेगा। (कुंभज मुनि-राजा शिखरध्वज) 

42 चित्त है ही नहीं तो मैं तुमसे क्या कहूँ और जो चित्त 
तुझको दृष्ट आता है तो तू आत्मा ही जान, आत्मा से भिन्न 
कुछ वस्तु नहीं। (कुंभज मुनि-राजा शिखरध्वज) 

3 महासर्ग के आदि और अन्त मे कोई सृष्टि नहीं, केवल 
आत्मा है। ...मध्य मे जो कुछ दृष्टिगत होता है वह अज्ञानी 
की दृष्टि है। आत्मा मे कोई सृष्टि नहीं। (कुंभज मुनि-राजा 
शिखरध्वज) 

4 संसार भी नहीं हुआ और चित्त भी नहीं हुआ। (कुंभज 
मुनि-राजा शिखरध्वज) 

5 एक क्षण आत्मा का साक्षात्कार होने से सृष्टि का शेष 
भी न रहेगा। ज्ञान ही महाप्रलय (अत्यन्त प्रलय) है। 
(कुंभज मुनि-राजा शिखरध्वज) 

6 जब संकल्प अंतर्मुख होता है तब संसार की सत्ता 
जाती रहती है। हे राजन! संसारसत्ता इस कारण जाती 
रहती है कि वह पहले ही असत्‌ है। (कुंभज मुनि-राजा 
शिखरध्वज) 

!7 हे राजन! न तुम हो, न मैं हूँ, न इन्द्रिय है, न संसार है 
और न यह जगत है केवल शुद्ध आत्मा है। हे राजन! जो 
चित्त ही न हो तो चित्त का कार्य विश्व कहाँ हो? (कुंभज 
मुनि-राजा शिखरध्वज) 


8 अब मैने अपने आपको जाना है कि मैं आत्मा हूँ। मेरे 
साथ चित्त कोई नहीं और मैं केवल अपने आपमें स्थित हूँ। 
अब मुझे कोई इच्छा नहीं। मैने अपने स्वभाव को पाया है। 
(राजा शिखरध्वज) 

9 जब आत्मा का साक्षात्कार होता है तब जहाँ देखे वहाँ 
चैतन्य ही भासित होता है।....फुरने मे भी आत्मा ही 
दृष्टिगोचर होता है।....सम्यकदर्शी को जगत आत्मस्वरूप 
है। (कुंभज मुनि-राजा शिखरध्वज) 

20 सब शास्त्रों का सार यही है कि संपूर्ण वासना का त्याग 
करना और किसी मे चित्त का बंधन न होने देना। (कुंभज 
मुनि-राजा शिखरध्वज) 

2 अब मुझको कोई संशय नहीं रहा और मैं सब ठौर तृप्त, 
नित्य, प्राप्तरूप आत्मा अपने निर्मल स्वभाव मे स्थित, 
सर्वात्मा और निर्विकल्प हूँ। मुझमे कोई वासना नहीं मैं 
शान्तरूप और चिरपर्यन्त सुखी हूँ।....मुझको तो तीनों 
जगत आकाशरूप भासित होते हैं।....आत्मा ही सर्वत्र 
दिखता है।....मैं जो था वही हुआ हूँ।....मैं प्रकाशरूप अपने 
आपमे स्थित हूँ। (राजा शिखरध्वज) 

22 चित्त अहंकार का नाम है। ....अहंकार का त्याग करना 
तो महासुगम है।....अहंकार कुछ वस्तु नहीं, भ्रम से उत्पन्न 
है।....तू आत्मा है। तुझमे अहंकार कभी नहीं है। 
(बृहस्पतिजी-कच) 


23 हे राम! तुम आत्मा हो और तुममे अहंकार नहीं। तुम 
ग्रहण या त्याग किसका करोगे? जो पदार्थ हो ही नहीं तो 
ग्रहण या त्याग किसका हो?....आत्मा मे अहंकार नहीं। जो 
ज्ञानवान पुरुष हैं वे अहंकार का ग्रहण और त्याग नहीं 
करते।....हे राम! यह कभी हुआ ही नहीं, न होगा और न 
किसी काल मे किसी को है। यह केवल अविचार से सिद्ध है 
और विचार किए से नहीं रहता। 

24 आत्मा मे संवेदन से चमत्कारमात्र विश्व भी 
आत्मस्वरूप है। 

25 वास्तव मे मन भी कभी उदय नहीं हुआ।....उदय हुए 
की तरह भासित होता है।....आत्मा तो अद्दैत ज्यों का त्यों 
स्थित है और उसका विवर्त मन होकर स्फुरित हुआ 
है।...मन आत्मस्वरूप है। आत्मा से भिन्न मन कुछ वस्तु 
नहीं। 

26 अपना आप आत्मा है।....यह जगत जो दीख पड़ता है 
वह चिदाकाश है भिन्न नहीं। जैसे स्वप्न मे जो विश्व दिखता 
है सो अनुभवमात्र है वैसे ही यह जाग्रत विश्व भी 
आत्मरूप है। 

27 अहंकार कुछ वस्तु नहीं, स्वरूप के भ्रम से होता है। हे 
राम! जो वास्तव मे कुछ वस्तु नहीं तो उसके त्यागने मे 
क्या कठिनाई है? तुममे अहंकार वास्तव मे नहीं है, तुम 
केवल शान्तरूप चैतन्यमात्र हो। अहंकार के नष्ट करने का 


यह सरल उपाय है कि सत्शास्त्रों अर्थात्‌ ब्रह्म॒विद्या का 
सतत अभ्यास और सत्संग करो। ....अहंकार अविचार से 
सिद्ध है और विचार से क्षीण हो जाता है।....अहंकार के 
त्यागने मे कुछ यत्न नहीं।....तुममे अहं त्वं कोई 
नहीं।...ज्ञान समझने मात्र है कुछ यत्न नहीं। 

28 जो कुछ जगत तुमको भासित होता है सो सब असत्‌ 
है। जैसे रस्सी मे सर्प, स्वप्न मे गंधर्वनगर, मरुस्थल मे जल, 
सीपी मे रुपा, आकाश मे नीलापन और दूसरा चन्द्रमा भ्रम 
से दिखते हैं वैसे ही यह जगत असत्रुप है।....परब्रह्म सर्व 
ओर से पूर्ण और अनन्त है उसी मे जगत कल्पित है।.... 
आत्मा सबमे अनुस्यूत अर्थात्‌ व्याप्त है। (मनुजी-इक्ष्वाकु 
राजा) 

29 जैसे सूर्य के प्रकाश से सब चेष्टाएँ होती हैं पर सूर्य 
अकर्ता है वैसे ही आत्मा की शक्ति से जगत चेष्टा करता 
है।...पर आत्मा सदा अकर्ता है। 

30 आत्मा नित्य शुद्ध और अपने आप मे स्थित है।....जब 
बुद्धि निर्मल होती है तब अपने मे आप उसको पाती है। हे 
राजन! जब तक अपनी बुद्धि निर्मल न हो तब तक शास्त्र 
और गुरु से ईश्वर नहीं मिलता।....जब संसार की सत्यता 
हृदय से दूर हो और आत्मा का अभ्यास हो तब ब॒द्धि 
निर्मल होती है। (मनुजी-इक्ष्वाकु राजा) 


3। चिन्मात्र ब्रह्म और जीव मे रंचक भी भेद नहीं। दोनों 
एकरूप ही हैं। (मनुजी-इक्ष्वाकु राजा) 

32 यह संसार आत्मा मे नहीं है केवल आत्मा ही 
है।...आत्मा तो अद्दैत है उसमे दूसरी वस्तु संसार कहाँ से 
हो?....वास्तव मे कुछ नहीं केवल चिदाकाश है। (मनुजी- 
इक्ष्वाकु राजा) 

33 आत्मपद को कही खोजने नहीं जाना है, न किसी वस्तु 
को जानकर ग्रहण करना है कि यह आत्मा है और न किसी 
काल की अपेक्षा ही है। आत्मा तेरा अपना स्वरूप है।....तू 
अपने यथार्थ रूप को जान। ....तेरा आत्मा तेरे पास और 
सदा अनुभवरूप है।....हे राजन! देना अथवा लेना, यज्ञ, 
दान आदिक क्रियाएँ जो कुछ प्राकृत आचार प्राप्त हों 
उसको मर्यादा और शास्त्र की विधि से कर पर निश्चय 
आत्मस्वरूप मे ही रख। (मनुजी-इक्ष्वाकु राजा) 

34 केवल संकल्पमात्र से ही सब हुए हैं। (मनुजी-इक्ष्वाकु 
राजा) 

35 आत्मा मे संसार कदापि नहीं है।....आत्मा तेरा अपना 
रूप है।....जब आत्मा को जानेगा तब संसार भी आत्मरूप 
दिखेगा क्योंकि वह आत्मस्वरूप है। आत्मा से भिन्न कोई 
वस्तु नहीं। ऐसा आत्मा तेरा स्वरूप है। (मनुजी-इक्ष्वाकु 
राजा) 


36 यह सब जगत चिदाकाशरूप है यही भावना दृढ कर। 
(मनुजी-इक्ष्वाकु राजा) 

37 यह संसार आत्मा से भिन्न कोई वस्तु नहीं। जैसे जल 
और तरंग, सूर्य और किरणें, अग्नि और घिनगारी भिन्न 
नहीं है वैसे ही आत्मा और संसार भिन्न नहीं आत्मस्वरूप 
ही है। (मनुजी-इक्ष्वाकु राजा) 

38 विषय की सत्यता को त्यागकर केवल आत्मा की 
भावना कर। (मनुजी-इक्ष्वाकु राजा) 

39 जब चित्त स्फुरण से रहित होता है तब संसार का 
अत्यन्ताभाव होता है। (मनुजी-इक्ष्वाकु राजा) 

40 चित्त को स्थिर करके देखो कि आत्मा से भिन्न कुछ 
वस्तु नहीं। (मनुजी-इक्ष्वाकु राजा) 

4] शांत और परमनिर्वाण तेरा स्वरूप है और सब विश्व 
भी वही रूप है। (मनुजी-इक्ष्वाकु राजा) 

42 अहंकार के त्याग का अभिमान भी त्यागकर केवल 
आत्मरूप हो रहो। (मनुजी-इक्ष्वाकु राजा) 

43 जो सब आत्मस्वरूप ही है तो शोक और मोह किसका 
करता है? (मनुजी-इक्ष्वाकु राजा) 

44 आत्मा से भिन्न कुछ न देख पडे ऐसा निरहंकार हो। 
(मनुजी-इक्ष्वाकु राजा) 


45 जब संवेदन आत्मा अधिष्ठान की ओर आता है तब 
आत्मा शुद्ध अपना रूप होकर भासित होता है। (मनुजी- 
इक्ष्वाकु राजा) 

46 फुरने मे भी और न फुरने मे भी आत्तमा ज्यों का त्यों है 
परन्तु फुरने मे विषमता भासित होती है और न फुरने मे 
ज्यों का त्यों आत्मा भासित होता है। (मनुजी-इक्ष्वाकु 
राजा) 

47 एक कवच तुझको बताता हूँ उसको धारण करके 
विचर तो तुझ पर अनेक शस्त्रों की वर्षा होने पर भी तुझे 
दुःख न होगा। तू जो कुछ देखता सुनता है उसे सब ब्रह्म 
जान और बारम्बार यही भावना कर कि ब्रह्म से भिन्न कुछ 
नहीं।....यह ब्रह्मभावना ही कवच है। (मनुजी-इक्ष्वाकु 
राजा) 

48 जो संवेदन है वही विश्व का कारण है। जब आभास ही 
मिथ्या है तब विश्व कैसे सत्य हो।....संवेदन का त्याग कर 
कि 'न मैं हँ न यह है।' जब तुझे ऐसा दृढ़ निश्चय होगा तब 
आत्मा ही शेष रहेगा और अहंकार निवृत्त हो जावेगा। 
(मनुजी-इक्ष्वाकु राजा) 

49 तू उदासीन हो। ....इस दृश्य का त्यागकर अपने स्वरूप 
मे स्थित हो। ....संवेदन को त्यागकर आत्मा की भावना 
कर। (मनुजी-इक्ष्वाकु राजा) 


50 जब केवल अद्दैत आत्मा है तब निषेध किसका कीजिए 

और अंगीकार किसको करिए। (मनुजी-इक्ष्वाकु राजा) 

5। तू शुद्ध और राग द्वेष से रहित आत्माराम, नित्य 
अन्तर्मुख रह। (मनुजी-इक्ष्वाकु राजा) 

52 ज्ञानी का लक्षण स्वसंवेद है। वह सर्वदा आत्मा मे 

स्थित और अपने आपमें संतुष्ट रहता है।...उसका चित्त 

स्वाभाविक ही विषयों से विरत होता है। 

53 हे राम!....मेरा यही आशीर्वाद है कि ब्रह्मा से 

तृणपर्यन्त किसी पदार्थ मे तुम्हें रुचि न हो, अपने आप ही 

मे रुचि हो। 

54 यह सब चिन्मात्र रूप ही है। 

55 यह विश्व केवल आकाशरूप है। ....आत्मा से भिन्न 

नहीं, आत्मा का ही चमत्कार है।....वास्तव मे सब ब्रह्म ही 

है भिन्न कुछ नहीं। 

56 सब प्रकार से सर्वात्मा ही स्थित है। 

57 जब अपने आपको देखोगे तब संशय मिट 

जावेंगें।...अपने स्वरूप को जब तुम देखोगे तब तुमको सब 

आत्मा ही दिखेगा। आत्मा से भिन्न कुछ न नजर आवेगा। 

58 हे राम!अध्यात्मशास्त्र का यह सिद्धांत है कि और सब 

दृश्य असंभव है, एक चिदघन ब्रह्म अपने मे आप स्थित है। 

59 संसार का अत्यन्त अभाव है। 


60 मेरा जो सिद्धान्त है वह भी सुनो। आत्मा सब 
कलनाओं से अतीत है।...कलना भी आत्मा के आश्रय से 
होती है। आत्मा से भिन्न नहीं है। 

6 जगत द्वैत की भावना त्यागकर निर्विकल्प 
आत्मस्वरूप मे स्थित रहो। 

62 जो कुछ यह अहूं त्वं दृश्य जगत है सो सब चिन्मात्र है। 
जैसे समुद्र जलमात्र ही है वैसे ही जगत चिन्मात्र है। 

63 हे राम! एक गढ़ तुमको बताता हूँ जिसमे किसी शत्रु 
की गति नहीं।....अचिन्त्यरूप गढ़ मे, जहाँ कोई फुरना 
नहीं और जो केवल शांतरूप है, अहंभाव त्यागकर स्थित 
होओ। 

64 जैसे जल के तरंग जल ही हैं वैसे ही विश्व आत्मा ही है। 
65 चिदावली, जीव, अहंकार, बुद्धि, प्राण, इन्द्रिय, देह, 
विश्व, आकाश, काल, दिशा, पदार्थ सब कुछ आत्मा ही है। 
आत्मा से भिन्न कुछ नहीं। इससे विश्व को अपना स्वरूप 
जानो। जैसे सूर्य का प्रकाश सूर्य ही है वैसे ही तुम जानो कि 
सब मैं ही हूँ। 

66 जो तुम्हारा वास्तव स्वरूप है वही होकर रहो। 

67 तुम शांतरूप ज्यों के त्यों स्थित हो। तुम कभी स्वरूप 
से और नहीं हुए। उसी स्वरूप मे स्थित रहो। 

68 आत्मा चिन्मात्र से बढकर और सार कुछ नहीं। उसी मे 
स्थित रहो। 


69 देखने, सुनने, सूंघने को मैं तुम्हे नहीं बर्जता। मैं यही 
कहता हूँ कि अनात्म मे अभिमान को त्यागो। 
70 जैसे वायु चलती है तो भी वायु है और ठहरती है तो 
भी वायु है वैसे ही आत्मा मे नानात्व कुछ नहीं। वह केवल 
शुद्ध अद्दैत है। 
!7 हे राम! काष्टवत मौन होकर हृदय मे सबका त्याग 
करो। बाहर से कर्मों को करो पर अभिमान से रहित होकर 
अन्तर्मुख हो रहो।....हे राम! स्वरूप से भिन्न न देख पडे 
और आत्मा से भिन्न न फुरे। तुम अंधे गूंगे की तरह और 
पत्थर की शिला के समान मौन हो रहो। तब तुम्हारी चेष्टा 
यंत्र की पुतली के समान अनिच्छित होगी।....तुममे सब 
कर्म भी दिखें तो भी उनमे सुषुप्त की तरह कोई वासना न 
उठे। अपने स्वरूप की समाधि रहे।....जैसे पत्थर की शिला 
जड़ होती है वैसे ही दृश्य की भावना से ऐसे रहित हो कि 
जड़ की तरह कुछ न फुरे।....काष्ठ पत्थर की तरह मौन हो 
रहो। 
72 हे राम! दृश्य पदार्थ को त्यागकर जो दृष्टा जाननेवाला 
है उसमे स्थित हो। ....भले के प्राप्त होने की भावना मत 
करो। इनके जानने वाला जो आत्मा है उसी मे स्थित रहो। 
73 हे राम! जो पदार्थ दिखते हैं उनमे अपनी-अपनी सृष्टि 
है। वह संकल्पमात्र ही है और अपने-अपने संकल्प मे स्थित 
है।....स्वरूप से सबकी एकता है और संकल्प सृष्टि अपनी- 


अपनी है।...जिसकी भावना होती है कि मैं इसकी सृष्टि को 
देखूँ तो वह उसके संकल्प से अपना संकल्प मिलाकर 
देखता है तब उसकी सष्टि जानता है। 

।74 हे राम! ज्ञान का यह साधन है कि ब्रह्म॒विद्या को 
विचार के उसके अर्थ की बारम्बार भावना करे और 
पुण्यक्रियाओं का आचरण करे। इससे भिन्न ज्ञान का कोई 
साधन नहीं। इसी से ज्ञान की प्राप्ति होती है। 

75 विशेष असंग वाला कहता है कि न मैं कुछ करता हूँ, न 
कराता हूँ, केवल आकाशरूप आत्मा हूँ। न मुझमे करना है, 
न कराना है। न कोई और है, न मेरा है। मैं केवल 
आकाशरूप अद्ठैत आत्मा हूँ।....उसकी चेष्टा देख भी पड़ती 
है तो भी उसके हृदय से पदार्थों की भावना का अभाव 
है।...उसको आत्मा से भिन्न किसी पदार्थ की सत्ता नहीं 
फुरती। 

76 केवल सत्तामात्र अपने आपमे स्थित है और जगत भी 
वही है। 

।77 जो कुछ तुमको दिखता है सो आत्मा ही है। 

78 जो कुछ भी देखो, सुनो, स्पर्श करो और सुगंध लो उसे 
सब आत्मा ही जानो। 

79 ऐसा जानो कि आकाश, पृथ्वी, जल, अग्नि आदि सब 
पदार्थ आत्मा ही हैं अथवा ऐसे जानो कि सब भिथ्या है। 


इनका साक्षी ब्रह्म ही अपने आपमे स्थित है। उससे कुछ 
भिन्न नहीं। 

80 ऐसा कोई पदार्थ नहीं जो आत्मसत्ता बिना हो। 
जिसको सत्य जानते हो वह भी आत्मा है और जिसको 
असत्य जानते हो वह भी आत्मा है। आत्मा मे जैसे सत्य 
फुरता है वैसे ही असत्य भी फुरता है। फुरना दोनों का 
तुल्य है। 

8 जो है सो आत्मा ही है। 

82 विश्व को भ्रममात्र जानो। ....यही पुरुषार्थ है कि संकल्प 
से संकल्प को काटो। 

83 हमसे पूछो तो हमको आत्मा से भिन्न कुछ नहीं 
दिखता। सब आत्मा ही है। यह भाव भी हममे नहीं कि यह 
जीव अज्ञानी है, किसी प्रकार मोक्ष हो। न हमको ज्ञान से 
प्रयोजन है, न मोक्ष होने से प्रयोजन है क्योंकि हमको सब 
आत्मा ही दिखता है। 

84 जब आत्मदर्शी होकर देखोगे तो सब आत्मा ही 
भासित होगा। 

85 यह संसार संकल्पमात्र और तुच्छ है। पर्वत, नदियाँ, 
देश और काल सब भ्रम से सिद्ध होते हैं। ...जागकर देखो 
तो संसार है ही नहीं। 

86 जैसे वायु का रूप कभी नहीं होता वैसे ही जगत का 
अत्यन्त अभाव है। जैसे मरुस्थल मे जल का अभाव है वैसे 
ही आत्मा मे जगत का अभाव है। 


।97 है राम! सुमेरु पर्वत, आकाश, पाताल, देवता, यक्ष, 
राक्षस इत्यादि सहित ऐसे अनेक ब्रह्माण्ड इकट्रे करके 
विचार रुपी काटे मे रखे और पीछे आधी रत्ती ड़ाले तो भी 
वे बराबर नहीं होते क्योंकि हैं ही नहीं, अविचार सिद्ध हैं। 
स्वप्न के पर्वत जागने पर चावल भर भी नहीं रहते क्योंकि 
हैं नहीं, भ्रममात्र हैं। 

88 न तुम हो, न मैं हूँ और न यह जगत है। परमार्थ सत्ता 
ज्यों की त्यों है। 

89 यह संसार तुम्हारे स्फुरण मे हुआ है। 

90 जैसे स्वप्न मे कई पदार्थ सत्‌ और असत्‌ भासित होते हैं 
वैसे ही जाग्रत मे भासित होते हैं पर फुरना दोनों का 
समान है। 

9 सर्वदा सब प्रकार, सब ओर से ब्रह्म ही है दूसरा कुछ 
नहीं। 

92 ब्रह्मा से चींटी तक ब्रह्म॒ुसत्ता ही अपने आपमे स्थित है। 
93 हे राम! जो ब्रह्मसत्ता ही है तो आकाश कया है, पृथ्वी 
क्या है, मैं क्या हूँ, यह जगत क्‍या है ये प्रश्न उठते नहीं। 

94 ...आत्मरुपी शिला मे चित्तरुपी शिल्पी जो नाना 
प्रकार के पदार्थ रुपी पुतलियों की कल्पना करता है सो 
सब आत्मरूप है। इससे पदार्थों की भावना त्यागकर 
आत्मा मे स्थित हो।....ज्यों का त्यों आत्मा ही स्थित है। 


95 चतुर्थ भूमिकावाला....जगत को स्वप्नरवत देखता 
है।...पंचम भूमिका पर पहुंचने वाला जगत को सुषुप्ति की 
तरह देखता है। उसे एक ब्रह्म॒ुसत्ता ही भासित होती है। 
संसार नहीं भासित होता। वह अपने को सर्वदा 
आकाशरूप जानता है।....सर्वत्र ब्रह्म ही देखता है। उसको 
भिन्न कुछ नहीं दिखता। ....वह शांत, निर्मल, संसार से 
सुषुप्त, चैतन्‍्यघनता से पूर्ण और सर्वदा शांतरूप रहता 
है।...वह सर्वदा स्वरूप मे स्थित और शांतरूप है।....वह 
जाग्रत की तरह देख पड़ता है पर सर्वदा जाग्रत से सुषुप्त 
है।...छठी भूमिकावाला तुरीयपद मे स्थित होता है और 
सर्वदा अक्रिय है।....वह सर्वदा आनन्दरूप है। भिन्न होकर 
आनंद को नहीं भोगता आप ही आनंदरूप है। केवल अपने 
आप स्वत: अपने मे ही स्थित है।....उसको सर्वत्र ब्रह्म ही 
भासित होता है। वह खाता है पर नहीं खाता, देता भी है 
पर कभी नहीं देता, लेता है तो भी कभी किसी से कुछ नहीं 
लेता, चलता है परन्तु कभी नहीं चला।....सबमे वह 
आत्मभाव रखता है।....उसकी सब चेष्टा स्वाभाविक होती 
है।...वह केवल चिन्मात्र मे स्थित है।....हृदय मे संसार की 
भावना से रहित है।....अपने स्वरूप से सदा संतुष्ट रहता 
है।...वह संसार से सुषुप्त होकर स्वरूप मे सावधान रहता 
है।...इसके अनन्तर जब उस पुरुष को सप्तम भूमिका प्राप्त 
होती है तब वह अपने को आत्मा ही जानता है। उसे 


पंचभूतों का ज्ञान नहीं रहता। तब केवल आत्मतत्वमात्र 
होता है और दृश्य का ज्ञान नहीं रहता।....तुरीयातीत पद 
को प्राप्त होकर विदेहमुक्त होता है। उसमे अहंभाव का 
उत्थान कदापि नहीं होता।....उसको अहंब्रह्म का उत्थान 
भी नहीं रहता। 

96 जन्म का कारण इच्छा है। जब कुछ इच्छा नहीं रही 
तब जन्म भी नहीं रहा। जिसको चतुर्थ भूमिका प्राप्त होती 
है उसको स्वरूप की प्राप्ति होती है तब फिर इच्छा कैसे 
हो? ....तृष्णा के इतने नाम हैं तृष्णा, अभिलाषा, इच्छा, 
फुरना, संसृति। 

97 हे राम! एक सुगम उपाय कहता हूँ जिससे तृष्णा नष्ट 
हो जाऐगी। निज अर्थ की भावना करो।....सबका अभाव है 
अर्थात्‌ न मैं हूँ और न कोई जगत है। जब ऐसे जाना तब 
किसकी इच्छा रहेगी। 

98 हे राम! मैं ऊँची बाँह करके पुकारता हूँ पर मेरे वचन 
कोई नहीं सुनता कि इच्छा ही संसार का कारण है और 
इच्छा से रहित होना ही परम कल्याण है। 

99 इस अहंकार का त्याग करो कि आत्मपद से भिन्न कुछ 
न फुरे।...ंवेदनहींन शिला की तरह निसंग हो रहो। ....अहं 
के त्याग का नाम सर्वत्याग है। 

200 हे राम! इस संवेदन का होना ही अनर्थ है कि जीव 
अपने को कुछ जानता है। जब यह निवृत्त हो तभी इसको 


आनंद प्राप्त हो।...सब दु:खों की बीज अहंकार है। जब 
अहंकार नष्ट हो तब आनंद हो।....जब अहंकार का अभाव 
हो तब संसार का भी अभाव होता है।....हे राम! यह जो 
अहंकार दृश्य तुमको भासित होता है सो कभी नहीं हुआ, 
मिथ्या कल्पित है। 

20। पुरुष प्रयत्न इसी का नाम है कि अपने अहं का नाश 
करना और आप ही शेष रहना। 

202 नानात्व भी चैतन्यघन आत्मा ही है। 

203 सब परमात्मतत्व है दूसरा नहीं। 

204 है राम! एक और युक्ति सुनो जिससे आत्मज्ञान होगा। 
यह जो अहूं-अहं क्षण-क्षण मे फुरता है सो जब फुरे तब 
उसी क्षण मे जानो कि मैं नहीं हूँ। जब ऐसे दृढ़ होगे तब 
अहंकाररूपी पिशाच का नाश हो जावेगा और आत्मतत्व 
का साक्षात्कार होगा। इससे अहंकार के नाश का यत्र कर 
सोचो कि 'न मैं हूँ न जगत है।' हे राम! ज्ञान इसी का नाम 
है कि अहं मम न रहे। 

205 हे राम! प्रथम आप बनता है तब जगत है। जो आप न 
बने तो जगत कहाँ हो।....जब तुम्हे अहं की भावना फुरे तो 
जानो कि मैं नहीं हूँ। 

206 जो पुरुष ज्ञानवान हैं....उसका प्रारब्ध शेष है यह भी 


वह हृदय मे नहीं मानता और जानता है कि ये कर्म शरीर 
के हैं आत्मा के नहीं। 


207 जब अहंकाररुपी मैल हटेगा तब आत्मा ज्यों का त्यों 
दिखेगा।....जब अहंता का त्याग करे कि न मैं हूँ और न 
जगत है, तब कल्याण होता है। 

208 जिसका अंतकरण शुद्ध होता है उसको संत उपदेश 
करें अथवा न करें उसको सहज वचन ही उपदेश हो जाते 
हैं। 

209 हे अंग! जो तू उस पद को पाने की इच्छा करता है तो 
तू ऐसा निश्चय कर कि न मैं हूँ और न यह जगत है। 
(काकभुशुण्डजी-विद्याधर) 

20 ब्रह्म और जगत मे कुछ भेद नहीं-नाममात्र दो हैं जैसे 
घट और कुंभ परन्तु भ्रम से नानात्व भासित होता 
है।...संकल्प के उठने से नाना प्रकार का जगत भासित 
होता है। (काकभुशुण्डजी-विद्याधर) 

2 ब्रह्मुसत्ता अकर्ता, अद्गैत और अच्युत है। इसी से कहा है 
कि ब्रह्म अकर्ता है और जगत अकारणरूप है। जो जगत 
अकारणरूप है तो वह न उपजता है और न नष्ट होता है। 
मरुस्थल के जल की तरह भ्रममात्र है।....वास्तव मे 
परमार्थ दृष्टि से कुछ भी नहीं बना।....जो विचारकर 
देखिए तो सब वही ब्रह्मरूप है और कुछ नहीं। 
(काकभुशुण्डजी-विद्याधर) 

22 हे विद्याधर! तब तक आत्मपद का अभ्यास करे जब 
तक संसार से सुषुप्त की नाई न हो जाए।....हे साधो! ये सब 


पदार्थ ब्रह्म॒स्वरूप ही हैं। जब ब्रह्म॒स्वरूप हुए तब मन, 
अहंकार, कलंक आदिक भी वही हैं।...इसलिए संकल्पहीन 
होकर स्थित हो, सोचो न मैं हूं न यह जगत है। 
(काकभुशुण्डजी-विद्याधर) 

23 जितने दृश्य पदार्थ दिखते हैं वे हुए कुछ नहीं।...फुरने 
से जगत फुर आया है वास्तव मे है कुछ नहीं। 
(काकभुशुण्डजी-विद्याधर) 

24 इस जगत को संकल्पमात्र जानकर इसकी आस्था 
त्यागो।....पहले उस (इन्द्र) को त्रसरेणु मे सृष्टि दिखी, फिर 
उस सृष्टि के एक कमल के तंतु मे दिखी।....पर वास्तव मे 
वह कुछ हुई नहीं।....आत्मा मे विश्व का अत्यन्त अभाव है। 
यह विश्व अहंभाव से उपजा है। जब अहंभाव उठता है तब 
आगे सृष्टि बनती है।....इससे तू ऐसी भावना कर कि न मैं हूँ 
और न जगत है। जब ऐसी भावना करेगा तब आत्मा ही 
शेष रहेगा। (काकभुशुण्डजी-विद्याधर) 

25 हे राम! इतना उपदेश जो मैने तुमको क्रम से किया है 
उसका तात्पर्य यही है कि वासना का त्याग करो, सोचो 
किन मैं हूँ और न कोई जगत है। तब पीछे निर्विकल्प 
केवल आत्मपद रहेगा जो सबका अपना रूप है और 
उसका साक्षात्कार तुमको होगा। 


26 आत्मा से भिन्न कुछ नहीं है क्योंकि सब केवल 
आत्मतत्वमात्र है और जो कुछ भासित होता है उसे 
मृगतृष्णा के जल सा और वन्ध्या के पुत्र सा जानो। 

27 हे राम! तुम अहंवेदना से रहित होओ। 

28 जब मनुष्य वासना का त्याग करता है अर्थात्‌ इस 
अहंकार को कि मैं हूँ, त्याग करता है तो आगे विश्व नहीं 
दिखाई देता, केवल निर्विकल्प ब्रह्म भासित होता है। 

29 हे राम! जब जड़ हो जाए तब कल्याण हो। जड़ होना 
यही है कि दृश्य से रहित आत्मा मे स्थित हो। 

220 जब तक आत्मा से भिन्न जो कुछ सत्य अथवा असत्य 
जानता है तब तक स्वरूप की प्राप्ति नहीं होती। जब 
संवित्‌ न फुरे तब स्वरूप का साक्षात्कार हो। 

22। जैसे स्वप्न का विश्व स्वप्नवाले का रूप है परन्तु 
निद्रादोष से वह नहीं जानता और जब जागता है तब 
जानता है कि वह मैं ही था, वैसे ही यह प्रपंच सब तुम्हारा 
स्वरूप है। 

222 जो आत्मा से भिन्न तुम कुछ बनोगे तो प्रपंच विश्व 
भासित होगा और आत्मस्वरूप मे स्थित हो तो अपना ही 
रूप भासित होगा और प्रपंच का अभाव हो जावेगा। 

223 सर्वत्र आत्मा ही पूर्ण है तब निषेध किसका करिए ? 
224 सत्शास्त्रों से जो विशेषण सुने हों उनको समझकर 
बारंबार अभ्यास करे, दृश्य से उपरत हो और उनको 


मिथ्या जानकर विरक्त बने। इसी से आत्मपद की प्राप्ति 
होती है। 

225 जिज्ञासु होकर ज्ञाननिष्ठ होना और जो कुछ गुरुशास्त्रों 
मे आत्मविशेषण सुने हैं उनमे अहं प्रत्यय करके स्थित 
होना, इसी का नाम ज्ञाननिष्ठा है। 

226 जिससे ज्ञानी की वासना नष्ट हुई है वह भी सुनो। वह 
इस संसार का कारण नहीं देखता। जो पदार्थ कारण से 
उत्पन्न नहीं हुआ वह सत्य नहीं होता। इससे संसार मिथ्या 
है। जैसे रस्सी मे सर्प भासित होता है तो उसका कारण 
कोई नहीं, वह भ्रम से सिद्ध हुआ है वैसे ही यह विश्व 
कारण के बिना दिखता है इससे मिथ्या है। जो मिथ्या है 
तो उसकी वासना कैसे हो? 

227 जब सृष्टि का अभाव होता है तब भी आत्मा ही शेष 
रहता है। जब सृष्टि उपजी न थी तब भी आत्मा ही था और 
मध्य भी वही है परन्तु यह सम्यकदर्शी को भासित होता 
है, असम्यकदर्शी को आत्मसत्ता नहीं भासित होती। 

228 हे राम! विश्व आत्मा का परिणाम नहीं चमत्कार है। 
229 बना कुछ नहीं, आत्मसत्ता ज्यों की त्यों है और उसका 
चमत्कार विश्व होकर स्थित हुआ है। 

230 हे राम! जब तुमने ऐसा जाना कि केवल आत्मसत्ता है 
तब वासना का क्षय हो जावेगा और चेष्टा स्वाभाविक 


होगी।....देखने भर को तुम्हारे शरीर मे क्रिया होगी और 
हृदय मे शून्य भासित होगा। 

23। जब 'मैं हूँ ' ऐसा फुरता है तब आगे दृश्य होता है। 

232 स्वरूप मे अहुंप्रत्यय हो तब संसार का भ्रम मिट जावे। 
233 यदि निरहंकार होकर देखो तो मुक्तरूप हो और यदि 
अहंकार संयुक्त हो तो बंधन है। इससे निरहंकार होकर 
परमनिर्वाण को प्राप्त होओ, यही हमारा सिद्धांत है और 
परमभूमिका भी यही है। 

234 हे राम! जितने पदार्थ हैं उन सबसे निराश हो रहो 
जिससे हृदय मे किसी की अभिलाषा न उठे और न किसी 
का सदभाव उठे। पाषाण की तरह तुम्हारा हृदय हो। हे 
राम! जिसका हृदय कोमल स्नेह संयुक्त है वह अज्ञानी है। 
जिसका हृदय पाषाण समान ख्रेह से रहित है वह ज्ञानी है। 
235 हे राम! जब संसार से उपरत और अंतर्मुख 
आत्मपरायण होओगे तब अहंकार निवृत्त हो जावेगा और 
आत्मा ही भासित होगा। 

236 संवेदन अहंकार का त्याग करो और कोई यत्न न करो। 
तुमको यही हमारा उपदेश है। 

237 सब वही है। जब तू ऐसे जानेगा तब वासना का क्षय 
हो जाऐगा। (वशिष्ठजी-मंकी ऋषि) 

238 आत्मा मे जगत नहीं हुआ, केवल परमार्थसत्ता है। 
(वशिष्ठजी-मंकी ऋषि) 


239 जो कुछ आत्मा से इतर भासित होता है उसको 
भ्रममात्र जानो। (वशिष्ठजी-मंकी ऋषि) 

240 सब परमात्मस्वरूप है कुछ भिन्न नहीं और जब भिन्न 
नहीं तो है ही नहीं। (वशिष्ठजी-मंकी ऋषि) 

24। ऐसा निश्चय करो कि सब ब्रह्मुस्वरूप है अथवा अपने 
को उठा दो कि मैं नहीं। जब तू न होगा तब विश्व कहाँ से 
होगा ? (वशिष्ठजी-मंकी ऋषि) 

242 हे मित्र! इस युक्ति मे क्या यत्न करना है? यह तो अपने 
अधीन है कि सोचे मैं नहीं हूँ।...जब अहंकार उत्पन्न होता 
है तब नाना प्रकार की वासना होती है और उन वासनाओं 
के अनुसार जीव अनेक जन्म पाता है। (वशिष्ठजी-मंकी 
ऋषि) 

243 वासना का त्याग करो। वासना का बीज अहंकार है। 
उसको यह सोचकर निवृत्त करो कि मैं नहीं हूँ। क्योंकि 
मेरा होना ही अनर्थ है। हे साधो! शुद्ध चिन्मात्र निरहंकार 
पद मे जो तू अपने को परिछिन्न जानता है कि मैं ब्राह्मण हूँ 
अथवा किसी प्रकृति से मिलकर अपने को मानता है कि मैं 
यह हूँ, यही अनर्थ है।....हे अंग! जब तू कुछ बना तब सब 
आपदा तुझको प्राप्त होगी और यदि तू अपना अभाव 


जानेगा तो पीछे परम शान्तरूप आत्मपद ही शेष 
रहेगा।(वशिष्ठजी-मंकी ऋषि) 


244 हे मंकी! जैसे आकाश शून्यमात्र है, पवन स्पन्दमात्र है 
और जल तरंगमात्र है वैसे ही जगत संवित्‌ मात्र है। उस 
संवित्‌ आकाश से जो भिन्न भासित होता है उसे भ्रममात्र 
जानो। (वशिष्ठजी-मंकी ऋषि) 

245 उस शिलासदृश आत्मसत्ता से भिन्न कुछ न स्फुरण हो। 
246 जो कुछ विश्व भासित होता है वह सब आत्मरूप ही 
है। 

247 विश्व आत्मा का चमत्कार है और सब चिन्मात्रस्वरूप 
हे। 

248 एक चिदाकाश अपने आप मे स्थित है। 

249 केवल आत्मस्वरूप अपने आप मे स्थित है, द्वैत कुछ 
नहीं है। 

250 हे राम! यह जो प्रपंच भासित होता है इसका बीज 
संवेदन है और संवेदन का बीज शुद्ध संवित्‌ तत्व है पर 
उसका बीज और कोई नहीं। 

25 नित्य अंतर्मुख और वीतराग निर्वासी हो रहो और 
चिन्मात्र, निर्मल, शांतरूप सर्वब्रह्म की भावना करो। उस 
ब्रह्मयपद को पाकर नीति के अनुसार अज्ञानी के समान 
चेष्टा करो। 

252 सब चेष्टाएँ अज्ञानी की तरह करो पर हृदय मे समता 
रखो। आत्मा से भिन्न कुछ न फुरने दो। 

253 जाग्रत मे सुषुप्त हो रहो और सुषुप्त मे जाग्रत रहो। 


254 हे राम! काष्ठमौन उसको कहते हैं जहाँ इन्द्रियाँ न फुरे, 
न मन फुरे और कोई स्फुरण न हो। ऐसे पद को मैं वाणी से 
कैसे कहूँ? 

255 वशिष्ठजी बोले, हे राम! मैं चिदाकाशस्वरूप, चैत्य से 
रहित चिन्मात्र, शान्तरूप, सम और सर्वकलना से रहित 
केवल आत्मतत्वमात्र हूँ। और तुम और जगत भी 
चिदाकाश है, अहं त्वं कोई नहीं क्योंकि दूसरी सत्ता कोई 
नहीं। सब अहंसंवेदन से रहित शुद्ध चिदाकाश है। 

256 हे राम! जब शव की तरह हो जावे और कुछ अभिमान 
न उठे तब संसारसमुद्र से पार हो। 

257 जब जड़ संवेदनशून्य हो तब कल्याण हो। 

258 ज्ञानवान की दृष्टि मे अब भी कुछ नहीं हुआ, केवल 
आत्मस्वरूप ही भासित होता है और फुरना और न फुरना 
दोनों तुल्य दिखाई देते हैं। 

259 आत्मस्वरूप से सब आत्मस्वरूप हैं। आत्मा देश, काल 
और वस्तु के परिच्छेद से रहित है। ज्ञानी को सब आत्मा 
ही दिखता है। 

260 जो पुरुष कहता है कि अहं ब्रह्मु अस्मि अर्थात्‌ “मैं ब्रह्म 
हँ' और यह जगत है तो जानिए कि उसको ज्ञान नहीं 
उपजा। उसको शास्त्र श्रवण का अधिकार है। 


26। जैसे जल मे लहर और चक्र के क्षोभ दिखते हैं परन्तु वे 
जल से भिन्न नहीं होते वैसे ही ज्ञानवान को ब्रह्म से भिन्न 
कुछ नहीं भासित होता। 

262 जैसे बादल आकाश मे हाथी, घोड़ा और पहाड़ के रूप 
मे दिखते हैं परन्तु हैं कुछ नहीं। वैसे ही यह जगत दिखता 
है परन्तु वास्तव मे कुछ नहीं है। 

263 ब्रह्म कहना भी वहाँ नहीं रहता, केवल अद्दैत 
आत्मतत्वमात्र है। 

264 है राम! ऐसी भावना करो कि न मैं हूँ और न जगत है। 
265 इस संसार का बीज अहंता ही है। जब अहंकार ही 
मिथ्या है तब उसका कार्य कैसे सत्य हो? जब प्रपंच मिथ्या 
हुआ तो पदार्थ कहाँ से सत्य हो? 

266 जैसे स्वप्न मे जो द्वैतवकलना होती है वह असत्‌ है वैसे 
ही यह जगत का द्वैत भी असत्‌ है। 

267 हे राम! जगत का नाश होने पर कुछ नष्ट नहीं होता 
क्योंकि कुछ हुआ ही नहीं था। जैसे स्वप्न के पहाड़ और 
संकल्पपुर नष्ट हुए तो कया नष्ट हुआ? वे तो उपजे ही न थे 
वैसे ही इस जगत के विषय मे भी जानो। 

268 हे राम! यह जगत संकल्पमात्र है जैसे संकल्पनगर 
होता है वैसे ही यह संसार है। इसमे कोई पदार्थ सत्य 
नहीं। 


269 जो पदार्थ कारण बिना भासित हो उसे असत्‌ 
जानिए। वह वास्तव मे उपजा नहीं, भ्रम से सिद्ध है। जैसे 
स्वप्न सृष्टि अकारण है वैसे ही जगत अकारण है और भ्रम से 
भासित होता है। 

270 रंचभर भी कुछ बना नहीं। 

27] जैसे आकाश मे नीलापन नहीं है और मरुस्थल मे नदी 
नहीं है वैसे ही इस जगत को भी जानो। 

272 जब अहन्ता उदित होती है तब दृश्य भी होता है और 
जब अहन्ता नष्ट होती है तब संसार का भी अभाव हो 
जाता है। 

273 सत्य जानकर आत्मा की भावना करे और असत्य 
जगत को मृगतृष्णा के जल सा जानकर जगत भावना को 
त्यागे। 

274 जब संतों की संगति होती है तब कल्याण होता है और 
अनात्म मे अहंभाव छूट जाता है। और किसी प्रकार शांति 
नहीं मिलती।....जब अहंता का नाश हो तब जानिए कि 
चैत्य की भावना मिट गई है। 

275 ज्ञान तब होता है जब संतों का संग और विचार, 
विषयों से वैराग्य और स्वरूप का अभ्यास करे। इससे 
स्वरूप की प्राप्ति होती है। 

276 जहाँ जगत भासित होता है वहाँ ब्रह्म की भावना करे। 


277 हे राम! इन भोगों का त्याग करो और आत्मविचार मे 
सावधान हो रहो, यही औषध है। 

278 जैसे सूर्य की किरणों मे सदा जल का आभास रहता है 
वैसे ही आत्मा मे विश्व का चमत्कार रहता है। 

279 हे राम! रागद्वेष तब होता है जब मन मे इच्छा होती है 
और इच्छा तब होती है जब संसार की सत्यता मन मे दृढ़ 
होती है। मनुष्य जिसको असत्य जानता है उसको बुद्धि 
ग्रहण नहीं करती और उसकी इच्छा भी नहीं होती और 
जिसको सत्य जानता है उसमे बुद्धि दौड़ती है। 

280 कुछ बना नहीं, सब भ्रममात्र है। 

28 जैसे स्वप्न नगर और स्वप्र की सृष्टि भ्रममात्र है वैसे ही 
यह विश्व भी भ्रममात्र है। कुछ बना नहीं, सब आत्मतत्व है 
उससे भिन्न नहीं। 

282 विधि निषेध और हर्ष शोक किसका करे? सब वही है। 
283 जैसे मनुष्य शयन करता है तो उसको स्वप्रसृष्टि 
दिखती है और जब जागता है तब देखता है कि सब मेरा 
ही स्वरूप है। वैसे ही जाग्रत विश्व भी तुम्हारा स्वरूप है। 
284 हमको तो ब्रह्म ही भासित होता है। 

285 कोई जगत कहे अथवा ब्रह्म कहे एक ही बात है। 

286 भ्रम से जो अपने को कुछ और मानते हो उसको 
त्यागकर ब्रह्म ही की भावना करो और अपने को मनुष्य 
कभी न जानो। 


287 जब देश से देशान्तर को वृत्ति जाती है तो उसके बीच 
जो संवित्‌ तत्व है उसका जो अनुभव करता है वही 
तुम्हारा स्वरूप है। 

288 देखो, सुनो, स्पर्श करो, गंध लो, बोलो, चलो, हँसो, सब 
क्रियाएँ करो परन्तु इनको जाननेवाली जो अनुभवसत्ता है 
उसी मे स्थित रहो। यह जाग्रत मे सुषुप्ति है। 

289 चेष्टा शुभ करो और हृदय मे अहं से रहित शिला की 
भांति रहो। 

290 यह जगत कुछ बना नहीं। 

29 आत्मा ही है, आत्मा से भिन्न कुछ नहीं बना। 

292 हमको तो सदा वही भासित होता है जगत नहीं 
भासता। 

293 हमको जगत मृगतृष्णा के जल सा लगता है किसकी 
इच्छा करें? जिसमे सत्य प्रतीति होती है उसकी इच्छा भी 
होती है और जो सत्य ही न लगे तो इच्छा कैसे हो? ....सब 
इच्छाओं से रहित होना ही परम समाधि है।....ऐसा सुख 
ब्रह्मा के लोक मे भी नहीं जैसा इच्छा की निवृत्ति मे 


होती है पर वास्तव मे दूसरा तो कोई है ही नहीं, तो इच्छा 
किसकी कीजिए? ....यद्यपि ज्ञानवान मे इच्छा देख पड़ती 
है तो भी उसके निश्चय मे नहीं। उसकी इच्छा भी 


अनिच्छा ही है क्योंकि उसके हृदय मे संसार की भावना 
नहीं। तब इच्छा किसकी रहे? 

294 चिरकाल से हम खोज रहे हैं परन्तु द्वैत हमको नजर 
नहीं आता, एक ब्रह्मुसत्ता ही ज्यों की त्यों भासित होती 


है। 

295 हे राम! जो वही है तो इच्छा किसकी करते हो? 

296 जिस संसार की इच्छा करते हो वह है ही नहीं। 

297 हे राम! जिसको जगत ही न दिखे उसको इच्छा 
किसकी हो? 

298 दूसरा कुछ बना नहीं तो क्या कहिए? 

299 केवल ब्रह्म॒सत्ता अपने आपमे स्थित है। वह सबका 
अपना वास्तविक रूप है। 

300 जैसे स्वप्न मे न होने पर भी पृथ्वी आदिक तत्व प्रतीत 
होते हैं परन्तु हैं नहीं, वैसे ही आत्मा मे यह जगत भासित 
होता है। 

30। यह सृष्टि कुछ बनी नहीं, संकल्पमात्र है। 

302 आत्मरुपी समुद्र मे जगत रुपी तरंग उठते हैं। वे 
आत्मख्प ही हैं।....हे राम! आत्मरुपी फूल मे यह जगत 
सुगंध रूप है। जैसे पवन और स्पन्दन मे भेद नहीं वैसे ही 
आत्मा और जगत मे भेद नहीं है। पत्थर पर लकीर 
खींचिए तो वह पत्थर से भिन्न नहीं होती, वैसे ही ब्रह्म से 
जगत भिन्न नहीं है। 


303 स्वप्न मे शुद्ध संवित्‌ ही दृश्यरूप होकर स्थित होती है 
और जागने पर एक हो जाती है। एकता भी तब होती है 
जब वही रूप हो। इससे तुम अब भी वही जानो। 
304 ब्रह्मुभावना से सब ब्रह्म ही भासित होता है। 
305 सब आत्मस्वरूप है पर उसमे संकल्प से नाना प्रकार 
की सृष्टि भासित होती है। 
306 चिम्मात्र तुम्हारा स्वरूप है। 
307 जैसे समुद्र मे तरंग उठते तैसे ही आत्मा मे दृश्य उठता 
है। वह उसका रूप है और जो भिन्न भासित हो वह मिथ्या 
| 
5 8 सब सृष्टि इस मनुष्य के हृदय मे स्थित है पर अज्ञान से 
बाहर भासित होती है। जैसे स्वप्न की सृष्टि अपने भीतर 
होती है और अपना स्वरूप होती है, पर निद्रादोष से 
बाहर जान पड़ती है और जब जागता है तब अपना 
स्वरूप भासित होता है वैसे ही जाग्रत सृष्टि भी विचार 
करने से अपने अनुभव मे भासित होती है। इससे स्थिर 
होकर देखो कि यह आत्मा सर्वदा जागती ज्योति है, 
उसको त्यागकर और किसी के लिए यत्र करना व्यर्थ है। 
309 हे राम! हमको तो संसार सदा आकाशरूप लगता है। 
30 हमको तो जगत ऐसा भासित होता है जैसे समुद्र मे 
तरंग। मैं भी ब्रह्म हैँ, तुम भी ब्रह्म हो, जगत भी ब्रह्म 
है।....तुम भी सर्वत्र ब्रह्म की भावना करो। 


3। ऐसे जानो कि मैं भी ब्रह्म हूँ, तुम भी ब्रह्म हो और 
जगत भी ब्रह्म है। या ऐसे जानो कि न तुम हो, न मैं हूँ और 
न जगत है तो पीछे जो शेष रहेगा वही तुम्हारा स्वरूप है। 
32 हे राम! जब ज्ञान उपजता है तब संसार स्वप्न समान 
हो जाता है और उसकी सत्ता कुछ नहीं भासित होती। जब 
दृढ़ता होती है तब यह सुषुप्त हो जाता है इसका भाव भी 
नहीं रहता, तुरीयावस्था मे स्थित होता है। जब जीव 
तुरीयातीत होता है तब अभाव का भी अभाव हो जाता 
है। 

33 तुम, मैं और यह जगत भ्रममात्र और संकल्पनगर के 
समान हैं। जैसे भविष्यत नगर की रचना है वैसे ही यह 
जगत है। 

3]4 जिसको ज्ञान प्राप्त होता है उसको सब ब्रह्म॒ूस्वरूप 
दिखता है। यही ज्ञान का लक्षण है। 

3]5 जब तुम आत्मा की भावना करोगे तब तुम्हारा हृदय 
आकाश की तरह शून्य हो जावेगा। जैसे पत्थर की शिला 
जड़ होती है वैसे ही तुम्हारा हृदय जगत से जड़ और शून्य 
हो जायेगा। 

36 ज्ञानवान जानता है कि जगत मेरा ही स्वरूप है। 

3]7 अपना स्वभाव ज्ञानमात्र है। 

3]8 यह जगत विद्यमान लगता है पर अविद्यमान है। 
आत्मा ही सदा विद्यमान है। 


39 जाननेवाले मे अहंप्रत्यय करना ही बड़ी पूजा है। 

320 जब सर्वत्र आत्म भावना होती है तब सर्वत्र आत्मा ही 
भासित होता है क्योंकि दूसरी वस्तु कुछ बनी नहीं तो 
दिखाई कैसे दे। 

32। 'न मैं हूँ और न यह जगत है' जब तुम ऐसा निश्चय कर 
लोगे तब सब जगत तुमको ब्रह्म॒स्वरूप देख पडेगा और 
किसी पदार्थ की कामना न रहेगी। 

322 हे राम! जगत का अत्यन्ताभाव है जैसे रस्सी मे सर्प 
का अत्यन्ताभाव है। 

323 आदि मे भी आत्मा ही है और अन्त मे भी आत्मा ही 
रहेगा पर मध्य मे जो जगत के पदार्थ दिखते हैं उनकी और 
मत जाओ, जो इनको जाननेवला है और जिससे सब 
पदार्थ प्रकाशित होते हैं उसमे स्थित होओ। 

324 हे राम! तुम आत्मा हो। 

325 इस जगत का अत्यन्ताभाव है और जो दिखता है वह 
भ्रममात्र है। 

326 ज्ञानवान जगत से मृतक हो जाता है।....यह उन्मत्त की 
तरह अपने स्वरूप मे मगन रहता है। 

327 हे राम! जिसको दृश्य मे नीरसता है वह उत्तम पुरुष 
है। वह मनुष्य शरीर मे ही ब्रह्म हो जाता है। उसको मेरा 
नमस्कार है। वह मेरा गुरु है। 


328 यह मुझे निश्चय है कि जब ज्ञान उपजेगा तब मनुष्य 
विषयों से विरक्त हो जावेगा। ब्रह्म से काष्ठ पर्यन्त जितने 
पदार्थ हैं वे सब उसको नीरस हो जाते हैं। ऐसा जो पुरुष है 
उसको सदा समाधि है। 

329 जिस पुरुष को जगत नीरस हो गया है उसको विषयों 
की तृष्णा कैसे हो? और जब तृष्णा न रही तब दु:ख कैसे 
हो? दुःख तब तक होता है जब तक तृष्णा होती है। 

330 प्राप्ति का उपाय यह है कि वेदांत का अध्ययन करे और 
प्रणव का जप करे। जब इनसे थके तब समाधिस्थ हो और 
जब फिर थके तब वही पूर्व स्थिति मे आकर मनन करे। 
जब ऐसे दृढ़ अभ्यास हो तब उस पद को प्राप्त होगा जो 
संसार का पार है। 

33] हे राम! जीव को भोग की इच्छा ने ही दीन किया है। 
जब इच्छा निवृत्त होती है तब गोपद की तरह वह संसार 
समुद्र लांघ जाता है। तब उसको तीनों जगत सूखे तृण जैसे 
तुच्छ लगते हैं। 

332 संतोष ही परम रसायन है। जब विषयों मे दोषदृष्टि 
होती है और मनुष्य संतोष धारण करता है तब मूर्खता दूर 
हो जाती है और गोपद की तरह संसार समुद्र से शीघ्र ही 
तर जाता है।....संतोषवान को ये विषय डिगा नहीं सकते। 
333 जब इच्छा नष्ट होती है और संतोषरुपी गंभीरता प्राप्त 
होकर द्वैतकलना मिटती है तब उसी को पंडितजन 
परमपद कहते हैं। 


334 हे राम! जब संसार से वैराग्य, संतों की संगति और 
सत्शास्त्रों के अर्थों और आत्मा मे दृढ़भावना होती है तब 
जगत नीरस हो जाता हैं अर्थात्‌ जगत असत्‌ प्रतीत होता 
है, हृदय मे शांति होती है, जीव अपने को ब्रह्म जानता है 
और परिच्छिन्नता मिट जाती है। 

335 जब जगत नीरस लगा और आत्मा मे दृढ़ अभ्यास हुआ 
तब अपनी स्वभाव सत्ता प्रकाशित होती है। उसी 
स्वभावसत्ता मे स्थित होने पर परमानंद की प्राप्ति होती 
है। 

336 हे राम! मन से ही जगत हुआ है। मन और जगत दोनों 
मिथ्या और शून्य हैं। 

397 हे राम! यह सब ब्रह्मु है। ज्ञानी को एक सत्ता भासित 
होती है क्योंकि दूसरा कुछ बना नहीं। 

338 हे राम! यह भ्रांति तब तक है जब तक जीव स्वरूप से 
सुषुप्त सा है। जब जागेगा तब सब जगत आकाश सा शून्य 
हो जाऐगा जैसे स्वप्न से जागने पर स्वप्न जगत आकाशरूप 
हो जाता है। 

339 यह जगत ज्ञानवान को और अज्ञानी को भी चित्त से 
भासित होता है परन्तु इतना भेद है कि अज्ञानी जगत को 
सत्‌ मानता है और ज्ञानवान शास्त्र युक्ति से देखकर, 
पूर्वापर अर्थ के विचार से भ्रांतिमात्र जानता है। 

340 जैसे स्वप्न मे सब पदार्थ भिन्न-भिन्न दिखते हैं और जागे 
से सब एकरूप हो जाते हैं, अपना रूप ही भासित होता है 


वैसे ही जब आत्मा का अनुभव होता है तब जगत अपना 
रूप ही प्रतीत होता है। हे राम! एकरूप तब भासित होता 
है जब और कुछ नहीं बना। 

34 हे राम! उत्पत्ति, समवाय कारण और निमित्त कारण 
से होती है, पर आत्मा निराकार, अद्वैत और सन्मात्र है। न 
समवाय कारण है और न निमित्त कारण। आत्मा अच्युत है 
अर्थात्‌ स्वरूप से कभी नहीं गिरता तब वह समवाय 
कारण कैसे हो? वह निमित्त कारण भी नहीं क्योंकि 
निराकार है। इससे आत्मा मे जगत कुछ नहीं है, भ्रांतिमात्र 
और अविद्या से भासित है।....जो वस्तु कारण से उपजी हो 
वह सत्‌ होती है और जो कारण बिना देख पडे उसे 
भ्रममात्र जानिए। 

342 हे राम! ब्रह्म अमूर्त है उसमे यह मूर्ति कैसे उत्पन्न हो? 
यह श्रांतिमात्र है। 

343 कारण और कार्य तब होता है जब द्वैत और आरम्भ- 
परिणाम होता है। पर आत्मा तो अद्गैत, अच्युत और 
निर्गुण है। 

344 जो कुछ द्वैत भासित होता है वह भ्रममात्र है। जो कुछ 
हुआ होता तो ज्ञानी को भी प्रत्यक्ष होता, पर ज्ञानकाल मे 
नहीं भासित होता इससे भ्रममात्र है। 

345 हे राम! पृथ्वी, जल आदि जो पदार्थ हैं उनका फुरना 
स्वप्न की तरह है। जैसे स्वप्न मे जो चेष्टा होती है वह पास 


बैठे को नहीं दिखती क्योंकि है ही नहीं, वैसे ही संष्टि 
अकारण संकल्पमात्र है। 

346 जो कुछ हो तो उसका कारण भी हो। पर जब कुछ है 
ही नहीं तो किसका कारण कौन हो? 

347 जैसे वन्ध्या के पुत्र का कारण कोई नहीं, वैसे ही जगत 
का कारण कोई नहीं है। जब वन्ध्या का पुत्र ही नहीं तो 
उसका कारण कौन हो? , वैसे ही जगत जब है ही नहीं तो 
ब्रह्म इसका कारण कैसे हो? 

348 जैसे सूर्य की किरणों मे जल आभास होकर स्थित है 
वैसे ही ब्रह्म ही जगत आकार होकर दृष्टि मे आता है। दृश्य 
भी कुछ दूसरी वस्तु नहीं। 

349 मैं और तुम आदि जगत के पदार्थ सब स्फुरण मात्र है। 
350 हे राम! जगत का भाव-अभाव, जड़-चैतन्य, स्थावर- 
जंगम, सूक्ष्म-स्थूल, शुभ-अशुभ आदि कुछ हुआ नहीं तो मैं 
तुमसे क्या कहूँ कि यह कार्य है और इसका कारण यह है? 
यह हुआ ही नहीं तो वह कारण कार्य कैसे हो? आत्मा 
केवल अपने आपमे स्थित है। 

35 फुरना चैतन्यमात्र का विवर्त है और उस विवर्त से 
जगतश्रम हुआ है। जब यही फुरना उलटकर अपनी और 
आता है तब जगत भ्रम मिट जाता है। 

352 हे राम! अब भी निर्मलपद है परन्तु भ्रम से पदार्थसत्ता 
भासती है। 


353 जैसे स्वप्न मे जीव अनहोता ही राज्य देखता है वैसे ही 
तुम इस जगत को जानो। 

354 जहाँ चैतन्यसत्ता है वहाँ सृष्टि भी भासती है। पर बनी 
कुछ नहीं और सदा रहती है। जैसे सूर्य की किरणों मे जल 
कदापि नहीं उत्पन्न हुआ और जलाभास सदा रहता है 
क्योंकि उसी का विवर्त है। वैसे ही सृष्टि आत्मा का विवर्त 
है। जहाँ चैतन्यसत्ता है वहाँ सष्टि भी है। 

355 जगत का कारण संवेदन ही न हो तो जगत कैसे हो? 
356 पृथ्वी आदिक तत्व अविद्यमान हैं पर भ्रम से भासते 
हैं। केवल शुद्ध आत्मा अपने रूप मे स्थित है। जो तुम कहो 
कि अविद्यमान हैं तो भासते क्यों है? तो उसका उत्तर यह 
है कि जैसे स्वप्न मे अनहोती सृष्टि भासती है वैसे ही यह 
जगत भी अनहोता भासता है। 

357 सब ज्ञानवानों का एक ही निश्चय है कि ब्रह्म ही है और 
अहंकार का अभाव है। 

358 हे राम! अपने स्वभाव मे स्थित रहो और प्राकृत 
आचार करो। हृदय से शिलाकोषवत हो रहो और बाहर 
इन्द्रियों की सब क्रियाएँ हों। अपने निश्चय को गुप्त रखो। 
359 सर्वदा, सब प्रकार, सब वस्तुएँ वही ब्रह्मसत्ता है। 

360 हे राम! ऐसा स्थान कोई नहीं जहाँ सृष्टि न हो। सब 
स्थानों मे सृष्टि है, पर आदि से कुछ नहीं बना और सर्वदा 
सृष्टि बसती है।....श्रीराम ने पूछा, हे भगवन! जो सबमे 


सृष्टि बसती है तो आकाशवत क्‍यों न हुई? वशिष्ठजी बोले, 
हे राम! यही मैं भी तुमसे कहता हूँ कि जो कुछ सृष्टि है वह 
सब आकाशरूप है। स्वरूप मे सृष्टि उपजी ही नहीं, सर्वदा 
आत्मसत्ता अपने आपमे स्थित है। 

36। हे राम! इस जगत को स्वप्रवत जानकर प्राकृत आचार 
करो और हृदय से शिला की नाई होओ कि कुछ न फुरे। 
362 जैसे सूर्य की किरणों मे जलाभास होता है और बना 
कुछ नहीं, वैसे ही सृष्टि बनी कुछ नहीं 

363 जैसे स्वप्न की सृष्टि, संकल्प की सृष्टि और गंधर्वनगर 
की सष्टि होती है वैसे ही यह सृष्टि है। वास्तव मे कुछ बना 
नहीं। 

364 जैसे स्वप्नादिक की सृष्टि अनहोती भी हुई भासती है 
वैसे ही यह जगत है। 

365 जैसे स्वप्न मे अपनी संवित्‌ ही देश, काल, पर्वत 
आदिकरूप रखती है वैसे ही यह जगत संवित्‌ रूप है। 

366 यह जगत उपजा नहीं। 

367 यह जगतश्रम फुरने से भासित हुआ है। जब फुरना 
उलटकर आत्मा की और आवेगा तब यह जगतश्रम मिट 
जावेगा। 

368 हे राम! मैं अनन्त आत्मा, सर्वशक्तिसम्पन्न और 
सर्वव्यापी चिदाकाश हूँ। 


369 यह आश्चर्य है कि सत्‌ वस्तु नहीं भासित होता और 
असत्‌ वस्तु भासित होती है। 

370 जैसे स्वप्न की सृष्टि आकाशरूप होती है वैसे ही हम, 
तुम और सब जगत आकाश है, कुछ हुआ नहीं। स्वप्र-जगत 
और जाग्रत-जगत एकरूप हैं परन्तु जाग्रत दीर्धकाल का 
स्वप्न है। इससे इसमे दृढ़ व्यवहार, उत्पत्ति और प्रलय होने 
लगते हैं। 

37 जैसे स्वप्न की सृष्टि का कारण कोई नहीं, वैसे ही इस 
जाग्रत जगत का कारण भी कोई नहीं क्योंकि हुआ कुछ 
नहीं। 

372 स्वप्न, संकल्प और जाग्रत तुल्य है। 

373 हे राम! वास्तव मे कुछ हुआ नहीं। सर्वदा सब प्रकार 
आत्मा ही अपने आपमे स्थित है। 

374 देवी बोली, हे मुनीश्वर! ब्रह्मरुपी महाकाश के अणु का 
भी जो अणु है और उसके छिद्र मे भी जो छिद्र है उसमे तुम 
रहते हो और तुम्हारा यह जगत भी उसी मे है। (शिला 
आख्यान-देवी) 

375 सब जीवों का आदि शरीर अन्तवाहक है। वह शुद्ध 
आत्मा का किंचन केवल आकाशरूप है और कुछ बना 
नहीं, संकल्प करके आधिभौतिकता दृढ़ हुई। 

376 यह जगत प्रत्यक्ष दिखता है पर कुछ है नहीं। 


377 पृथ्वी, जल, अग्नि, पवन, आकाश आदि स्थानों मे सृष्टि 
है पर बना कुछ नहीं। 

378 हे राम! शुद्ध चिन्मात्र मे जो चैत्य है वही ब्रह्मा कहाता 
है। उसके फुरने पर फिर जगत हुआ है। उस संकल्परूप 
जगत का वह विराट है परन्तु आकाशरूप है और कुछ बना 
नहीं।....इससे जितना जगत भासता है सो सब चिदाकाश 
हर 

379 मैं शुद्ध है, सब कल्पना से रहित और चिदाकाश हूँ। 
मुझमे जो वशिष्ठ अहं फुरा है वह फुरा नहीं, फुरे की नाई 
लगता है और आत्मा का ही किंचन है, हुआ कुछ नहीं। 

380 अपने प्राकृत आचार को करो अथवा न करो, जो 
इच्छा हो सो करो परन्तु करने और न करने का संकल्प 
मत करो और परम मौन मे स्थित हो रहो। 

38। आदि विराट पुरुष का शरीर भी नहीं और हम तुम भी 
नहीं, केवल चिदाकाश रूप है। 

382 जो वृत्ति बहिर्मुख हुई तो बंधन हुआ और वृत्ति 
अंतर्मुख हुई तो मुक्त हुआ। इसमे क्या यत्र है। इसलिए 
सुषुप्त की नाई निर्वासनिक हो जाओ।....जब अहं उत्थान से 
रहित होगे तब निर्वाण पद को प्राप्त होगे। 

383 जैसे सूर्य की किरणों का आभास और रेत के कणों की 
संख्या नहीं होती वैसे ही जगतों की संख्या नहीं होती। पर 


वास्तव मे कुछ बना नहीं।....इससे दृश्य को मिथ्या 
जानकर जगत की वासना त्यागो। 

384 हे राम! चैतन्यसत्ता अपने स्वरूप को नहीं त्यागती, 
आकार होकर भासित होती है। 

385 हे राम! सब सिद्धांतो की समता है निर्वासनिक होना। 
जैसे पत्थर की शिला मौन होती है वैसे ही चैत्य से रहित 
रहकर ही जो कुछ प्रत्यक्ष आचार प्राप्त हों उनमें प्रवृत्त 
होना और सदा आत्म निश्चय रखना, इसी का नाम परम 
मौन है। सब क्रियाएँ होती रहें पर अपने मे कुछ न देखना 
जैसे नट स्वांग भरता है। 

386 जैसे सूर्य की किरणों मे जल नहीं होता और हुए की 
नाई भासता है वैसे ही यह जगत है नहीं और हुए की नाई 
दिखता है। 

397 जैसे सोनेवाले को स्वप्न मे सृष्टि दिखती है और उसके 
शरीर को कोई हिलावे तो वह नहीं जागता, पर जो कुछ 
सृष्टि होती तो हिलाने से उसका कोई स्थान गिर पड़ता। 
इसी से जाना जाता है कि किसी का नाश नहीं होता। 
वास्तव कुछ नहीं है। 

388 हे राम! सब जगत संकल्परूप है, पर आधिभौतिक की 
नाई भासित होता है। वास्तव मे केवल चिदाकाश अपने 
आपमे स्थित है। वह चिदाकाश मैं हूँ। 


389 सब आकार निराकार रूप है, भ्रांति से पिण्डाकार 
दिखते हैं। जैसे स्वप्न मे जो शुभ-अशुभ पदार्थ दिखते हैं वे 
निराकार हैं पर भ्रांति से पिण्डाकार जान पड़ते हैं। 

390 जैसे मृगतृष्णा का जल ही नहीं तो उसमे डूबा किसे 
कहिए, वैसे ही मन आप आभासरूप है तो उसका रचा 
जगत कैसे सत्‌ हो? हे राम! सब चिदाकाशरूप है दूसरा 
कुछ नहीं बना। 

39 हे राम! यह सब सृष्टि ब्रह्म॒स्वरूप है। मुझको तो सदा 
ऐसी ही भासती है। जब तुम जागोगे तब तुमको भी ऐसी 
ही भासित होगी। 

392 आत्मसत्ता अपने आपमे स्थित है, इससे भिन्न जानना 
भ्रांतिमात्र है। यह दृष्टि ज्ञानवान की है। 

393 जो सब ब्रह्म है तो सृष्टि भी ब्रह्मरूप है, इससे सब ब्रह्य 
ही जानो। 

394 हे राम! जैसे ब्रह्मा का शरीर अंतवाहक है वैसे ही 
सबका शरीर अंतवाहक है परन्तु संकल्प की दृढ़ता से 
आधिभौतिक भासित होता है। 

395 न तुम हो, न मैं हूँ, न ब्रह्मा है और न जगत है। सभी 
ब्रह्म॒रूप है। 

396 न ब्रह्मा ही उपजा है और न जगत ही उपजा है। 

397 सब जगत निराकार संकल्पमात्र है परन्तु संकल्प की 
दृढ़ता से आकाश मे स्थूलभूत दिखते हैं। 


398 जैसे किसी ने मनोराज्य मे एक स्थान रचा और उसमे 
भावना हुई तो वह आधिभौतिक भासित होने लग जाता 
है वैसे ही यह जगत भी ब्रह्मा का संकल्प है। चन्द्रमा, सूर्य, 
अग्नि, रुद्र, वरुण और कुबेर आदि सब संकल्परूप हैं पर 
संकल्प की दृढ़ता से आधिभौतिक भासित होते हैं। 

399 अद्वैत आत्मा सदा अपने आप मे स्थित है कुछ उत्पन्न 
नहीं हुआ परन्तु भ्रांति से भिन्न-भिन्न भासता है। 

400 जैसे स्वप्न और संकल्प की सृष्टि कारण बिना होती है 
वैसे ही यह जगत कारण बिना संकल्प से उत्पन्न हुआ है। 
40। वास्तव मे पृथ्वी आदि तत्व कहीं नहीं हैं। न कहीं ब्रह्मा 
उपजा है, न कोई जगत उपजा है। सब श्रममात्र हैं। जितने 
शरीर दिखते हैं वे सब निर्वपु हैं, चेतनता से फुरे है। सब 
जीवों का आदि अन्तवाहक शरीर है। जैसे ब्रह्मा का 
अंतवाहक शरीर था बैसे ही सब जीवों का अंतवाहक 
शरीर होता है परन्तु संकल्प की दृढ़ता से आधिभौतिक 
भासित होता है। 

402 जैसा किसी को निश्चय होता है वैसा ही भासता है। 
मुझको तो सदा आत्मा का निश्चय है इससे मुझे सदा 
आत्मतत्व का भान होता है। 

403 हे राम! मैं चिदाकाश हूँ। 


404 मेरा वशिष्ठ नाम ऐसा है जैसे रस्सी मे सर्प का भ्रम 
होता है। मैं तो चिदाकाशरूप हूँ पर औरों को वशिष्ठ की 
प्रतीति उपजी है। 

405 मैं सदा अद्वैतरूप निराकार हूँ। 

406 मुझको सदा आत्मपद का निश्चय है। इस कारण मैं 
जीवनमुक्त होकर विचरता हूँ। 

407 जैसे समुद्र मे तरंग जलरूप हैं भिन्न कुछ नहीं वैसे ही 
ब्रह्म मे जगत ब्रह्मुरूप है भिन्न कुछ नहीं। इससे मैं 
चिदाकाशरूप हूँ, द्वैत कुछ नहीं फुरता। 

408 जैसे अहं के फुरने से स्वप्न की सृष्टि होती है वैसे ही 
जाग्रत सष्टि भी होती है। सो संकल्पमात्र है। 

409 जिसको आत्मपद की इच्छा हो उसको सदा संतों का 
संग करना चाहिए और शास्त्रों को श्रवण कर उन पर 
विचार करना चाहिए। इस अभ्यास से आत्मपद की प्राप्ति 
होती है। 

40 आत्मा मे जगत कुछ वास्तव मे हुआ नहीं इससे 
मिटता भी नहीं। चित्त के फुरने से भासित होता है। जब 
चित्त का फुरना अधिष्ठान मे लीन हो जावेगा तब 
अद्वैततत्व आत्मा ही भासित होगा। 

4। अद्वैततत्व मे जगत भ्रम से दिखता है। ज्ञानवान कि 
दृष्टि मे सदा अद्वगैत ही आता है। जगत, मैं और तुम सब 
चिदाकाश हैं। आत्मा से भिन्न कुछ नहीं। 


42 आत्मसत्ता मे प्रथम जो आभास फुरा है वह ब्रह्मारूप 
होकर स्थित हुआ है। वह चिदाकाशरूप ब्रह्मा है।...फिर 
उसने जगत रचा। इसलिए वह जगत भी आकाशरूप है। 
पर वास्तव मे न जगत उपजा है न ब्रह्मा उपजा है। 

43 हे राम! मैं चिदाकाशरूप हूँ। न मेरे साथ कोई आकार 
है, न मैं कभी उपजा हूँ और न मैं कभी मृतक होता हूँ। मैं 
नित्य, शुद्ध, अजर, अमर, सदा अपने स्वभाव मे स्थित हूँ। 
44 आत्मा नित्य, शुद्ध, अनन्त, अच्युतरूप है। कभी 
स्वरूप से अन्यथा भाव को नहीं प्राप्त हुआ। है राम! मैं 
ब्रह्मुरूप हूँ अर्थात्‌ सबमें अहंरूप निराकार अखंड़ मैं हूँ। न 
मुझको जन्म है और न मृत्यु है। सुख की इच्छा नहीं। न 
कुछ हर्ष है, न शोक है। न जीने की इच्छा है न मरने की। 
जैसे रस्सी मे सर्प और सुवर्ण मे भूषण कल्पित हैं वैसे ही 
आत्मा मे वशिष्ठ नाम रूप है। मैं देश, काल, वस्तु के 
परिच्छेद से रहित अनन्त आत्मा, नित्य, शुद्ध और 
बोधरूप हूँ। सबका स्वरूप आत्मतत्व है। 

45 दु:ख तब होता है जब आत्मा से भिन्न कुछ भासता है। 
46 बुद्धिमानों ने निर्णय किया है कि आत्मसत्ता ही 
सारभूत है। जब उसमे दृढ़ अभ्यास करोगे तब आत्मसत्ता 
ही दिखेगी और फिर उस निश्चय से चलायमान न होगे। 
47 यदि शरीर नष्ट होने लगे अथवा नगर नष्ट होने लगे या 
निकट अग्मरि लगे तो भी ज्ञानवानों का हृदय स्वरूप से 


चलायमान नहीं होता। वे सदा अपने स्वरूप मे स्थिर 
रहते हैं। 

48 मनुष्य का यही कर्तव्य है कि शास्त्र के अनुसार शुभ 
चेष्टा करे और संतों के निश्चय का अभ्यास करे। 

49 जैसे स्वप्न मे स्वप्न की सृष्टि दिखती है परन्तु वास्तव मे 
हुई नहीं, निद्रादोष से दिखती है। वैसे ही जाग्रत सृष्टि भी 
वास्तव मे नहीं हुई। 

420 हे राम! स्वरूप सबका एक आत्मसत्ता ही है। 

42। मुझसे पूछी तो वास्तव मे न कोई देवता है, न मनुष्य 
है, न पशु है, न पक्षी है, न पाषाण है, न वृक्ष है और न कीट 
है। सब चिदाकाश है दूसरा कुछ नहीं बना, भ्रांति से 
नानास्वरूप भासित होते हैं। सर्वदाकाल, सब प्रकार 
आत्मसत्ता अपने ही में स्थित है। 

422 जो सृष्टि भासती है वह स्वप्न सदृश अकारण है। 

423 जैसे स्वप्न मे किसी को अपना जाग्रत स्वरूप स्मरण 
आता है तो वह स्वप्न के सब जगत को अपना देखता है वैसे 
ही जिसको आत्मज्ञान होता है उसको सब जगत अपना 
रूप ही दिखता है। 

424 जिस पुरुष ने निर्णय करके आत्मा में अहं प्रतीति की है 
और अनात्म का त्याग किया है वह महापुरुष है। उसे मेरा 
नमस्कार है। 

425 द्वैत कुछ नहीं है। 


426 आत्मसत्ता अपना ही आप स्वरूप है। वही आत्मा मैं 

| 
हा मैं तुमसे ऐसा उपाय कहता हूँ जिससे तुम्हारे सब दु:ख 
नष्ट हो जाऐगें। वह उपाय यह है कि तुम जानो 'मैं नहीं' 
अथवा ऐसे जानो कि *“सब मैं ही हूँ'। 
428 सब प्रकार आनन्द है। केवल भ्रांति से दुःख होता है। 
जब स्वरूप का साक्षात्कार होगा तब सब जगत 
ब्रह्मानन्दस्वरूप प्रतीत होगा। 
429 आत्मा के साक्षात्कार का निश्चय मनुष्य अपने आपसे 
जानता है और किसी से नहीं जाना जाता। 
430 मेरा सिद्धांत तो यही है कि सदा विषयों से उपरत 
रहना और आत्मा को परम इष्ट जानना ही ज्ञान है। 
43। जिसका कोई नित्य अभ्यास करता है और यत्र भी 
करता है वह प्राप्त होता है। वह कौन पदार्थ है जो अभ्यास 
से प्राप्त न हो? जो थककर फिरे नहीं और दृढ़ अभ्यास करे 
तो प्राप्त होता ही है। 
432 आत्मपद भी तब प्राप्त होगा जब दृढ़ अभ्यास करोगे। 
अभ्यास के बिना कहने भर से कुछ प्राप्त नहीं होता। 
433 हे राम! आत्मज्ञान वर और शाप की नाईं नहीं है कि 
कहने भर से सिद्ध हो। इसकी प्राप्ति तब होगी जब 
बारम्बार विचार करके दृढ़ अभ्यास करोगे और जब 
इसकी भावना होगी तब मुक्ति पाओगे। 


434 वह संवित्‌ न देवता है, न मनुष्य है, न यक्ष है, न राक्षस 
है और पिशाच आदि भी नहीं है। केवल जो ज्ञानमात्र है 
वही तुम हो, मैं भी वही हँ और जगत भी वही है। 

435 जब सब वही है तब वासना किसकी करनी है? हे राम! 
जीव के दुःख का कारण वासना ही है। 

436 जैसे खरगोश के सींग असत्‌ हैं और मरुस्थल की नदी 
असत्‌ होती है वैसे ही यह जगत असत्‌ है। सम्यकदर्शी 
ज्ञानवान पुरुष जानता है कि यह जगत खरगोश के 
सींगसदृश असत्‌ और श्रांतिमात्र है। इसलिए इसके लिए 
यत्न करना मूर्खता है। 

437 आत्मा मे जगत कभी नहीं हुआ। 

438 यदि तुम कहो कि फिर दिखता क्या है? तो उसी का 
किंचन भासित होता है जो वही रूप है। 

439 मैं, तुम और सब जगत आकाशरूप है। किसी के साथ 
आकार नहीं, सब निराकाररूप है। 

440 जिसको तुम ब्रह्मा कहते हो वह वास्तव मे उपजे नहीं 
तब उनसे जगत की उत्पत्ति मैं तुमसे कैसे कहूँ? जैसे 
मरुस्थल की नदी ही उपजी नहीं तो उसमे मछलियाँ कैसे 
कहिए। वैसे ही आदि मे ब्रह्मा नहीं उपजे तो उनमे जगत 
कैसे उपजा कहिए? केवल आत्मचैतन्य सत्ता सदा अपने 
आपमे स्थित है। यह जगत भी वही है। 


44। जिसके अज्ञान से यह जगत भासता है और जिसके 
ज्ञान से निवत्त हो जाता है ऐसे आत्मतत्व को पाने का यत्र 
करो। 

442 जैसे निद्वादोष से स्वप्न मे नाना प्रकार के क्षोभ होते हैं 
और जब जागता है तब एक आप ही रहता है वैसे ही 
आत्मसत्ता मे जागने से अद्वैत ही अद्वैत भान होता है। 

443 हे राम! जो बोधसमय मे द्वैत कुछ न भासित हो तो 
अबोध के समय भी जानिए कि द्वैत कुछ नहीं हुआ। 

444 है राम! यह निश्चय करो कि जगत कुछ वस्तु नहीं। 

445 ज्ञानवान के निश्चय मे द्वैत कुछ नहीं भासता क्‍योंकि है 
नहीं। 

446 भ्रम से अनहोता जगत दिखता है और होते का अभाव 
प्रतीत होता है। 

447 जैसे स्वप्न मे तुमको नाना प्रकार का जगत दिखता है 
और जागकर कहते हो कि सब भ्रममात्र था वैसे ही मुझको 
यह जाग्रत जगत भ्रममात्र जान पड़ता है। जैसे जल और 
तरंग मे कुछ भेद नहीं वैसे ही जाग्रत और स्वप्र मे कुछ भेद 
नहीं। 

448 जैसे स्वप्न मे शुद्ध संवित्‌ पहाड़ और नदियों के रूप से 
भासती है वैसे ही चिन्मात्र सत्ता जगतरूप होकर भासती 
है। 

449 ब्रह्मा से लेकर चींटी तक सब स्थावर-जंगम जगत 
चिदाकाश रूप है। कुछ उत्पन्न नहीं हुआ। 


450 सब जगत कारण के बिना ही भासता है उपजा कुछ 
नहीं। 

45] हे राम! यह दृश्य सब अदृश्यरूप है। 

452 वही सत्ता इन्द्र, रुद्र, नदियाँ, पर्वत आदि जगत होकर 
भासती है। 

453 पृथ्वी, जल, अग्नि, वायु आदि पंचभूत श्रांतिमात्र हैं 
और उनमे सत्य प्रतीति करना मूर्खता है। 

454 ये पृथ्वी आदि जो संपूर्ण भूत पदार्थ दिखते हैं सो 
भ्रांतिमात्र हैं। जब भ्रांतिमात्र हैं तब इनकी उत्पत्ति किससे 
और कैसे कहिए। 

455 यह जगत चिदाकाश ही है। 

456 हे जिज्ञास! जो सुन्दर पदार्थ तुमको दिखते हैं उनको 
देखकर तुम क्‍यों प्रसन्न होते हो? प्रसन्न तो तब हो जो ये 
सत्य हों। (राजा विपश्चित आख्यान, मंत्री) 

457 ज्ञानवानों को परब्रह्म सूक्ष्म ज्यों का त्यों भासता है। 
458 जगत उपजा भी दिखता है और नष्ट होता भी दिखता 
है परन्तु बना कुछ नहीं। 

459 जब तक शरीर का स्मरण है तब तक आधिभौतिकता 
नहीं निवृत्त होती और जब शरीर का विस्मरण होता है 
तब आधिभौतिकता मिट जाती है। 

460 हे राम! मैं ब्रह्म हँ और सब ब्रह्माण्ड मेरे अंग हैं। मुझको 
सबका ज्ञान है। 


46। अनेक अविद्याकृत ब्रह्माण्ड भी देखे परन्तु उनका अंत 
यह पाया कि यह जगत शभ्रममात्र है। (राजा विपश्चित ) 
462 स्वप्न जो स्वप्ररूप है सो जाग्रत मे स्वप्न है और स्वप्र मे 
तो जाग्रत है। वैसे जाग्रत भी अपने काल मे जाग्रत है नहीं 
तो स्वप्ररूप है।....दोनों मे कुछ भेद नहीं।....दोनों का 
अधिष्ठान चैतन्यसत्ता परब्रह्मु ही है। (राजा विपश्चित 
आख्यान-ऋषिश्वर बधिक ) 

463 मैने निश्यय किया है कि वास्तव मे केवल चिन्मात्र है। 
(राजा वि.आ.- ऋषिश्वर ) 

464 जगत भावना त्यागकर अपने स्वरूप मे स्थित हो। 
(राजा वि.आ.- ऋषिश्वर बधिक) 

465 आत्मसत्ता सदा अद्ठैत है और ये चारों अवस्थाएँ चित्त 
संवेदन मे होती हैं। (राजा वि.आ..ऋषिश्वर बधिक ) 

466 जैसे स्वप्न मे कल्पना मात्र जगत दिखता है वैसे ही इसे 
जानो। (राजा वि.आ.-ऋषिश्वर बधिक ) 

467 कारण दो प्रकार का होता है। एक निमित्त कारण जैसे 
घट का कारण कुम्हार होता है और दूसरा समवाय कारण 
जैसे घट मृतिका का होता है।....पर आत्मा तो दोनों प्रकार 
से जगत का कारण नहीं। वह अद्दैत है इससे निमित्त 
कारण नहीं और समवाय कारण भी इसलिए नहीं कि 
अपने स्वरूप से अन्यथाभाव नहीं हुआ। (राजा वि.आ.- 
ऋषिश्वर बधिक ) 


468 जब सृष्टि उपजी न थी तब अद्वैत आत्मसत्ता थी। उसमे 
संवेदन जगने से जगत हुए की नाई उदय हुआ सो क्‍या 
हुआ? जैसे सूर्य की किरणों मे जल दिखता है तो वह किरण 
ही जलरूप प्रतीत होती है वैसे ही यह जगत आत्मा का 
आभास है। (राजा वि.आ.-ऋषिश्वर बधिक ) 

469 यह जगत आत्मा मे ऐसा है जैसे जल मे तरंग होता है 
सो भिन्न कुछ नहीं। (राजा वि.आ.-ऋषिश्वर बधिक ) 

470 तू विचार करके सब जगत ब्रह्म॒स्वरूप देख। (राजा 
वि.आ.-ऋषिश्वर बधिक ) 

47 आत्मानंद तब प्राप्त होता है जब आत्मज्ञान का 
अभ्यास होता है। (राजा वि.आ..-ऋषिश्वर बधिक ) 

472 हे बधिक! पृथ्वी आदि तत्व जो देख पड़ते हैं वे वास्तव 
मे हैं नहीं। जो ये कुछ होते तो इनका कारण भी कोई 
होता, पर जब ये ही नहीं हैं तब इनका कारण किसको 
कहिए? और जो इनका कारण नहीं तो कार्य किसका 
कहिए। इसलिए ये भ्रममात्र हैं। (राजा वि.आ..-ऋषिश्वर 
बधिक ) 

473 कुछ हुआ नहीं परन्तु हुए की नाई दिखता है। जैसे 
स्वप्न मे नाना प्रकार का जगत दिखता है और कारण कार्य 
भी देख पड़ता है परन्तु जागने पर कुछ दृष्टिगत नहीं होता 
क्योंकि है ही नहीं। वैसे ही यह जगत कारण कार्यरूप 
दिखता है परन्तु है नहीं। (राजा वि.आ..-ऋषिश्वर बधिक ) 


474 यह सब जगत संकल्पमात्र है। संकल्प ही जहाँ तहाँ 
उड़ते फिरते हैं। (राजा वि.आ..-ऋषिश्थर बधिक ) 

475 एक चिन्मात्र सत्ता अपने आपमे स्थित है। पृथ्वी आदि 
पदार्थ उसका चमत्कार हैं भिन्न वस्तु कुछ नहीं। (राजा 
वि.आ..-ऋषिश्वर बधिक ) 

476 संवेदन के फुरने से आत्मा मे अनन्त सृष्टि भासित 
होती है और संवेदन के ठहरने से सब आत्मरूप हो जाती 
है। (राजा वि.आ..-ऋषिश्वर बधिक ) 

477 हे बधिक! यह जगत आदि मे अकारण और आत्मा का 
आभासमात्र है। आत्मा मे इसका अत्यन्ताभाव है और कुछ 
पदार्थ बने नहीं। (राजा वि.आ..-ऋषिश्वर बधिक ) 

478 प्रथम सृष्टि अकारण हुई है और पीछे से सृष्टिकाल मे 
कारण कार्य हुए हैं। (राजा वि.आ.-ऋषिश्वर बधिक ) 

479 स्वप्न सृष्टि प्रथम अकारण भासित होती है और जब 
दृढ़ हो जाती है तब “कारण से कार्य होता है' यह दृढ़ हो 
जाता है।...पर जाग उठने से सब जगत आत्मरूप हो जाता 
है। (राजा वि.आ..-ऋषिश्वर बधिक ) 

480 जगत न भीतर है न बाहर, केवल अद्दैतसत्ता ज्यों की 
त्यों है। उसके प्रमाद से चित्त की वृत्ति जब बहिर्मख जगती 
है तब जीव जगत को जाग्रत देखता है। जब बाहर की 
इन्द्रियों को त्यागककर भीतर आती है तब भीतर स्वप्न 
जगत देखता है। और जब अपने स्वभाव मे स्थित होती है 


तब और कल्पना मिट जाती है, सब ब्रह्म ही भासित होता 
है। इससे सब कल्पना को त्यागकर अपने स्वरूप मे स्थित 
हो। (राजा वि.आ..-ऋषिश्वर बधिक ) 

48] यह जगत और स्वप्र जगत संकल्पमात्र है कुछ बना 
नहीं। (राजा वि.आ..-ऋषिश्वर बधिक ) 

482 वास्तव मे न कोई पदार्थ है, न भीतर है, न बाहर है, न 
जाग्रत है,न स्वप्र है और न सुषुप्ति है। यह सब सृष्टि इसके 
भीतर ही स्थित है। जीव प्रमाद दोष से उसे बाहर से 
उत्पन्न होते देखता है। (राजा वि.आ..-ऋषिश्वर बधिक ) 
483 हे बधिक! जब यह पुरुष अन्न भोजन करता है तब वह 
अन्न जाग्रत वाली नाडी पर स्थित होता है। तब वह नाडी 
रुक जाती है। उससे सुषुप्ति आती है।....जब कुछ अन्न 
पचता है तब चित्त संवित्‌ अपने भीतर स्वप्न देखती 
है।...जब अन्न और जल पचता है तब जीव फिर जाग्रत 
जगत देखता है और जब जाग्रत और स्वप्र दोनों का बल 
सम होता है तब दोनों देखता और अनुभव करता है। 
(राजा वि.आ..-ऋषिश्वर बधिक ) 

484 जब चित्त की वृत्ति बाह्य को फुरती है उसको जाग्रत 
कहते हैं, जब अंतर मे फुरती है तब उसको स्वप्र कहते हैं 
और जब स्थिर होती है तब उसको सुषुप्ति कहते हैं। तो 
एक ही चित्तवृति के तीन पर्याय हुए, कुछ वास्तव मे नहीं। 
(राजा वि.आ..-ऋषिश्वर बधिक ) 


485 हे बधिक! जब दृढ़ बोध होता है तब राग द्वेषादिक 
धर्म चला नहीं सकते और संसार को सत्य जानकर कोई 
वासना नहीं होती, इस कारण जीव चलायमान नहीं 
होता। जिसको बोध की दृढ़ता नहीं हुई उसको जगत की 
वासना खींच ले जाती है। (राजा वि.आ..-ऋषिश्थर बधिक 
) 

486 जब सत्शास्त्र का विचार और संतों का संग जीव को 
प्राप्त होता है और अभ्यास दृढ़ होता है तब दृश्य का 
सदभाव निवृत्त हो जाता है। (राजा वि.आ..-ऋषि श्व र 
बधिक) 

487 कारण बिना ही जगत अकस्मात उपजता और मिट 
भी जाता है। (राजा वि.आ..-ऋषिश्वर बधिक ) 

488 जाग्रत मे मन सहित षट्‌ इन्द्रियों का संवेदन होता है। 
स्वप्न मे भी मन सहित षट्‌ इन्द्रियों का संवेदन होता है 
और उनसे विषयों का ग्रहण होता है। इससे जाग्रत कुछ 
वस्तु नहीं। जो अर्थ जाग्रत मे सिद्ध होता है वह स्वप्न मे भी 
सिद्ध हो तो जाग्रत कुछ वस्तु न हुई।....जगत केवल शुद्ध 
चिन्मात्रसत्ता का किंचन है। (राजा वि.आ..-ऋषिश्वर 
बधिक ) 

489 जैसे मनुष्य एक स्वप्न को छोड़कर दूसरा स्वप्न देखता 
है तो क्या है? अपना ही रूप है वैसे ही यह जगत भी 
आत्मरूप है। (वि.आ..-ऋषिश्वर बधिक ) 


490 आत्मा मे जगत का होना असंभव है। (राजा वि.आ..- 
ऋषिश्वर बधिक ) 

49] सब पदार्थ संकल्पमात्र है। (राजा वि.आ..-ऋषिश्वर 
बधिक ) 

492 हे बधिक! यह जगत स्वप्रमात्र है और यह शरीर भी 
स्वप्न ही है। तू मेरा स्वप्रनर है, मैं तेरा स्वप्ननर हूँ और सब 
जगत स्वप्ररूप है। कारण कार्य कोई नहीं सब आभासमात्र 
है। आभास मे कुछ और वस्तु नहीं होती। (राजा वि.आ..- 
ऋषिश्वर बधिक ) 

493 हे साधो! यह जो सृष्टि है उसका एक विराट पुरुष है। 
उसी का यह शरीर है। यह विराट भी अन्य विराट के 
संकल्प मे है। यह विराट उस विराट का रोमांच है। (राजा 
वि.आ..-ऋषिश्वर बधिक ) 

494 यह जगत जो तुमको भासित होता है वह सब स्वप्न 
नगर है। (राजा वि.आ..-ऋषिश्वर बधिक ) 

495 व्याध ने पूछा, हे मुनीश्वर! यदि इस प्रकार है तो तुम, 
मैं और ब्रह्मादिक भी सब स्वप्न के हुए और असत्य ही सत्य 
की नाई भासित होते हैं। मुनीश्वर बोले, हे व्याध! तुम, मैं 
और ब्रह्मा से लेकर तृण तक सब स्वप्र के पदार्थ हैं। (राजा 
वि.आ..-ऋषिश्वर बधिक ) 


496 मैं अचेत चिन्मात्र स्वरूप हूँ और जगत मेरा आभास 
है। चित्त का फुरना जो जगत का कारण है वह चित्त ही 
मुझमे नहीं है तो जगत कैसे हो? (राजा वि.आ..- बधिक) 
497 वास्तव मे न यह सत्य है और न वह सत्य है। यह भी 
भ्रममात्र है और वह भी भ्रममात्र है। सत्य वस्तु वही है जो 
मनसहित षट्‌ इन्द्रियों से अगम्य है और वह आत्मसत्ता है, 
जिससे यह सब है और जिसमे यह सब है। (राजा वि.आ...- 
राजा विपश्चित रामजी ) 

498 सब जगत आकाशवत शून्य, निराकार और निर्विकार 
है। (राजा वि.आ..-राजा विपश्चित रामजी ) 

499 सब आकार जो दृष्टिगोचर होते हैं वे वही 
निराकाररूप हैं। ब्रह्मसत्ता ही इस प्रकार होकर भासित 
होती है। (राजा वि.आ..-राजा विपश्चित रामजी ) 

500 सब सृष्टि आत्मा का आभासमात्र है। (राजा वि.आ..- 
राजा विपश्चित रामजी ) 

50 ब्रह्मुसत्ता मे अनन्त जगत फुरते हैं पर जीव अपनी- 
अपनी सृष्टि को ही जानते हैं। (राजा वि.आ..-राजा 
विपश्चित रामजी ) 

502 जगत के आदि मे भी ब्रह्मसत्ता थी और अंत मे भी वही 
रहेगी। जब आदि और अंत मे वही है तब मध्य मे भी उसे 
ही जानिए। इससे सब जगत आत्मरूप है। (राजा वि.आ..- 
राजा विपश्चित रामजी ) 


503 हे राम! यह अविद्या अविद्यमान है। है नहीं पर 
भासित होती है यही आश्चर्य है। जो वस्तु सदा विद्यमान है 
वह नहीं भासित होती। अविद्या है नहीं, पर सदा भासित 
होती है। इसी से इसका नाम अविद्या है। (राजा वि.आ..- 
राजा विपश्चित रामजी ) 

504 हे राम! आत्मसत्ता अनुभवरूप है। इसका अनुभव 
होना अनिश्चित हो रहा है। अविद्याकृत जगत जो कभी, 
कुछ हुआ नहीं वह स्पष्ट होकर भासित होता है यही 
अवियद्या है। (राजा वि.आ..-राजा विपश्चित रामजी ) 

505 हे राम! एक दृष्ट और दूसरी अदृष्ट सृष्टि है। यह जो 
प्रत्यक्ष दिखती है वह दृष्ट सृष्टि है और जो देखने मे नहीं 
आती वह अदृष्ट सृष्टि है पर दोनों तुल्य हैं। (राजा वि.आ..- 
राजा विपश्चित रामजी ) 

506 वशिष्ठजी बोले, हे राम! जैसे समुद्र मे तरंग उठते हैं 
वैसे ही ब्रह्म मे यह प्रतिभा स्वाभाविक उठती है और जैसे 
पवन मे फुरना स्वाभाविक होता है वैसे ही आत्मा का 
चमत्कार यह जगत की रचना स्वाभाविक होती है सो 
वही रूप है उससे भिन्न नहीं। 

507 जैसे समुद्र मे तरंग उठते हैं सो समुद्ररूप हैं उससे भिन्न 
कुछ वस्तु नहीं, वैसे ही सब शब्द अर्थ से युक्त जगत जो 
भासता है वही चिन्मात्र है भिन्न कुछ वस्तु नहीं। जिनको 
ऐसा यथार्थ अनुभव हुआ है उनको जगत स्वप्ररूप और 


संकल्पनगर सा दिखता है। पृथ्वी आदि पदार्थ पिण्डाकार 
नहीं दिखते। सब ब्रह्म रूप भासित होता है। 

508 जो सब आकार दिखते हैं वे सब चिदाकाशरूप हैं। 

509 यह सब जगत जो दिखता है वह सब चिन्मात्ररूप है 
पर संवेदन द्वारा पिण्डाकार होकर भासित होता है। जब 
संवेदन का जगना निवृत्त होता है तब सब जगत आत्मरूप 
भासित होता है। 

50 निराकार परमात्मा मे जगत भी आकाशरूप है भिन्न 
कुछ नहीं सब ब्रह्मुस्वरूप है इसका नाम परमबोध है। 

5]] यह सब जाग्रत जगत स्वप्रमात्र है। जब जीव स्वप्र मे 
होता है तब स्वप्न भी जाग्रत लगता है, जाग्रत स्वप्न हो 
जाता है। जाग्रत मे स्वप्न का अभाव हो जाता है और 
जाग्रत सत्य प्रतीत होता है। अल्पकाल का नाम स्वप्र है 
और दीर्धकाल का नाम जाग्रत है, पर आत्मा मे दोनों तुल्य 
हैं।...जब जीव परलोक को जाता है तब इस जगत को 
स्वप्न जानता है और कहता है कि स्वप्र सा मैने देखा था 
और उसे परलोक सत्य भासित होता है। फिर वहाँ से 
गिरकर इस लोक मे आ पड़ता है तब इस लोक को सत्य 
जानता है और जाग्रत मानता है तथा उस परलोक को 
स्वप्रश्मम मानता है। 

5]2 जो जगत को असत्य जानता है वह उसके पदार्थों की 
इच्छा नहीं करता। 


53 जिस प्रकार इन्द्रियाँ जीती जाती हैं और आत्मपद 
प्राप्त होता है सो सुनो।....जहाँ से चित्त जगता है वहीं चित्त 
को स्थिर करो तब इन्द्रियों का अभाव हो जावेगा।....मन 
स्थिर करने का उपाय यही है कि संतों की संगति करे और 
रात दिन सत्शास्त्रों को विचारे। 

54 'द्वैत', 'अद्वैत' शब्द भी अज्ञानी को समझाने के लिए 
कहे हैं। जो वृद्ध ज्ञानवान हैं वे इन शब्दों पर हँसते हैं और 
कहते हैं कि अद्दैतमात्र मे इन शब्दों का प्रवेश कहाँ है? 

55 जाग्रत, स्वप्न, सुषुप्ति और तुरीय इन चारों अवस्थाओं 
मे चिन्मात्र घनीभूत हो रहा है। 

56 ज्ञानवान के निश्चय मे ब्रह्म ही है और अज्ञानी के 
निश्चय मे जगत। 

5]7 जैसे स्वप्न सृष्टि के आदि मे भी ब्रह्म॒सत्ता होती है, अन्त 
मे भी ब्रह्मसत्ता होती है और मध्य मे जो भासित होता है 
वह भी वही है, आत्मा से भिन्न कुछ नहीं वैसे ही यह जगत 
भी आदि, अन्त और मध्य मे आत्मा से भिन्न नहीं। 

58 ज्ञानवान को सदा यही निश्चय रहता है कि जगत कुछ 
उपजा नहीं और न उपजेगा, केवल आत्मसत्ता सदा अपने 
आपमे स्थित है। 

59 हे राम! जब इस प्रकार जानकर तुम उस पद मे स्थित 


होओगे तब बड़ा शब्द करते हुए भी तुम निश्चय से पाषाण 
सदृश मौन रहोगे और देखोगे, खाओगे, पियोगे, सूंघोगे 


परन्तु तुम्हारे अपने निश्चय मे कुछ न फुरेगा। जैसे पाषाण 
की शिला मे फुरना नहीं फुरता वैसे ही तुम रहोगे। जो पैरों 
से दौड़ते जाओगे तो भी निश्चय से चलायमान न होगे। 
जैसे आकाश और सुमेरु पर्वत अचल है वैसे ही तुम भी 
स्थित रहोगे। क्रिया तो सब करोगे परन्तु हृदय मे क्रिया 
का अभिमान तुमको कुछ न होगा, केवल स्वभावसत्ता मे 
स्थित होओगे। 

520 यह जगत आभासमात्र है। आभास का अभाव कभी 
नहीं होता क्योंकि वह उसका चमत्कार है। इतर कुछ बना 
हो तो उसका नाश भी हो पर आत्मा से भिन्न तो कुछ हुआ 
ही नहीं, नाश कैसे और किसका हो? 

52। ज्ञानी के निश्चय मे पाँचो अवस्थाओं का होना असंभव 
है। 

522 हे राम! जागकर देखो तो सब तुम्हारा ही स्वरूप है। 
523 यह जगत किसी कारण से नहीं उत्पन्न हुआ। जैसे 
समुद्र मे तरंग स्वाभाविक उठते हैं वैसे ही संवित्‌ सत्ता से 
आदि सृष्टि जगी है। 

524 जैसे आकाश मे शून्यता, फूलों मे सुगंध, जल मे द्रवता, 
वायु मे स्पन्दन और अग्नि मे उष्णता है वैसे ही ब्रह्म मे 
जगत है। 

525 हे राम! जगत आत्मा का आभास है इसलिए वही रूप 


है। 


526 जो तुम कहो कि अचैत्य चिन्मात्र है तो पृथ्वी, पहाड़ 
आदि आकार क्यों दिखते हैं? तो हे राम! जैसे नित्यप्रति जो 
तुमको स्वप्न आता है और उस अनुभव आकाश मे पृथ्वी 
आदिक तत्व दिखते हैं तो वही चिन्मात्र ही आकार होकर 
दिखता है और कुछ नहीं। वैसे ही इसे भी जानो। 

527 आदि सृष्टि किसी कारण से नहीं उपजी, पीछे कारण 
से कार्य हुए। 

528 यह जगत एक स्वप्न है। 

529 जैसे चिंतामणि से अकारण पदार्थ दिखता है वैसे ही 
यह अकारण है। 

530 आदि जगत अकारण, अकस्मात उपजा है।....यह पीछे 
से कारण-कार्य रूप भासित होता है। इससे हे राम! 
जिसका कारण कोई न हो उसे जानिए कि उपजा नहीं 
वह जिसमे दिखता है वही रूप है। अधिष्ठान से भिन्न कुछ 
नहीं। सब जगत ब्रह्मुस्वरूप है। 

53] फुरना जिसे कहते हैं वह कुछ वस्तु नहीं है। जैसे खंभे 
मे शिल्पी पुतलियों की कल्पना करता है वैसे ही स्पन्दन, 
चैतन्य आत्मा मे जगत की कल्पना करता है। शिल्पी तो 
आप भिन्न होकर कल्पना करता है और यह चित्तसत्ता 
ऐसी है कि अपने ही स्वरूप मे कल्पना करती है और 
जगतरुपी पुतलियाँ देखती है। 

532 जगत भिन्न भी दिखता है परन्तु अचैत्य चिन्मात्र 
स्वरूप है। 


533 ज्ञानवान द्वैत जगत की ओर से जड़ हुए हैं और अपने 
स्वरूप मे स्थित हैं।....वे जाग्रत की ओर से सोये हैं।....वे सब 
क्रिया करते हैं परन्तु सदा अक्रियपद मे स्थित हैं।....नेत्र 
उनके खुले हुए हैं पर सुषुप्ति मे स्थित हैं। 

534 जैसे कागज पर लिखी मूर्ति अभिमान से रहित होती 
है वैसे ही वह (ज्ञानी) भी अभिमान से रहित है और 
परमार्थ निरूपण से रहित निरर्थक वचन नहीं बोलता 
जैसे पत्थर कुछ नहीं कहता सुनता। जिस क्रिया का शास्त्रों 
और लोगों ने निषेध किया है उसे वह नहीं करता जैसे शव 
कुछ क्रिया नहीं करता। 

535 हे राम! न कोई पृथ्वी आदिक तत्व हैं, न जगत है, न 
आभास है और न सष्टि है। 

536 जैसे रत्नों का स्वभाव चमकना है, अग्नि का स्वभाव 
उष्णता है, जल का स्वभाव द्रवता है और पवन का 
स्वभाव चलना है वैसे ही ब्रह्म का स्वभाव जगत है। 

597 जैसे सूर्य की किरणों मे जल दिखता है वैसे ही आत्मा 
मे जगत दिखता है। 

538 जगत कुछ उपजा नहीं तो मैं क्या कहूँ? 

539 तुरीय जाग्रतसत्ता का नाम है जो अनुभव की साक्षी 
ज्योति है। वह जाग्रत मे भी साक्षीरूप है, स्वप्न मे भी 
साक्षीरूप है और सुषुप्ति मे भी साक्षीरूप है। 


540 जब (विराट) ब्रह्मा ही आकाशरूप है तब उनके अंग 
जगत की वार्ता क्या कहिए? 

54 जब विराट ही नहीं, तब जगत कैसे हो? 

542 जैसे स्वप्न मे बड़े पहाड़ प्रत्यक्ष दिखते हैं परन्तु कुछ 
बने नहीं, आकाशरूप हैं वैसे ही आदि विराट भी कुछ बना 
नहीं, आकाशरूप है। ....ब्रह्मा से लेकर काष्ठ पर्यन्त सब 
जगत जो तुमको दिखता है वह सब आकाशरूप है। कुछ 
बना नहीं और अविद्यमान ही भ्रम से विद्यमान प्रतीत 
होता है। 

543 मेरे निश्चय मे तो यह है कि जगत न हुआ है, न है और 
न आगे होगा। केवल ब्रह्मुसत्ता अपने आप मे स्थित है। 

544 जैसे स्वप्न के आदि मे अद्वैतसत्ता होती है और उसमे 
अकारण स्वप्न की सृष्टि जग जाती है वैसे ही अद्वैतसत्ता मे 
अकारण आदि सृष्टि प्रकट हुई है। न पृथ्वी है और न कोई 
दूसरा पदार्थ है। सब चिदाकाशरूप है और कुछ बना नहीं 
545 शुद्ध चिन्मात्र मे संवेदन से आदि ब्रह्मा उपजे हैं और 
उन्होने इस जगत की मनोराज्य से कल्पना की है। वह 
आकाशरूप निराकार है और कुछ बना नहीं। जो विराट 
ही आकाशरूप हुआ तो उसका शरीर कैसे साकार हो। 

546 जैसे जिसने मरुस्थल की नदी का अत्यन्ताभाव जाना 
है वह जलपान की इच्छा नहीं करता, वैसे ही सम्यकदर्शी 


पुरुष जगत को असत्य जानता है इसलिए वह जगत के 
पदार्थों की इच्छा भी नहीं करता। 

547 मुक्ति तब होती है जब दृश्य का अत्यन्ताभाव होता है। 
उसका नाम अत्यन्त सुषुप्ि, निर्विकल्पता है। 

548 आत्मा को अद्वैत और जगत का अत्यन्ताभाव जानने 
का ही नाम बोध है। जब बोध और ध्यान की दृढता हो तब 
उसका नाम परमपद है, उसी का नाम निर्वाण है और उसी 
को मोक्ष भी कहते हैं। 

549 जैसे स्पन्दन और निस्पन्दन मे वायु ज्यों का त्यों है 
परन्तु स्पन्दन होता है तब भासित होता है और निस्पन्द 
होता है तब नहीं भासित होता, वैसे ही ब्रह्म मे संवेदन 
फुरता है तब जगत भासित होता है और जब निर्वेदन 
होता है और अंतर्मुख अधिष्ठान की ओर आता है तब जगत 
समेटा जाता है परन्तु संवेदन के फुरने मे भी वही है और न 
फुरने मे भी वही है। 

550 जैसे स्वप्न की सृष्टि अपना अनुभवरूप होती है परन्तु 
स्वरूप के प्रमाद से नाना प्रकार की भिन्न-भिन्न भासित 
होती है और जगने पर एक आत्मरूप हो जाती है वैसे ही 
यह सृष्टि भी अज्ञान से नाना प्रकार की भासित होती है 
और ज्ञान से एकरूप भासित होती है। विद्यमान लगती है 
पर उसे असत्य ही जानो। 

55] जिसका कोई कारण न मिले उसे आभासमात्र 

जानिए। हे राम! यह जगत बुद्धिपूर्वक नहीं बना। आदि मे 


जो आभास जगा है वह बुद्धिपूर्वक नहीं हुआ। उसमे जब 
जगत का संकल्प दृढ़ हुआ है तब कारण से कार्य भासित 
होने लगा। 

552 जो कार्य जगत ही कुछ नहीं तो कारण कैसे कहिए। 
553 स्मृति को भी जगत का कारण तब कहिए जब स्मृति 
जगत से पहले हो पर स्मृति अनुभव भी जगत मे ही उपजा 
है। ये भी आभासमात्र है। 

554 जो मेरे शास्त्र को बारंबार विचारेगा उसकी शभ्रांति 
निवत्त हो जावेगी। 

555 जो एक साँस भी आत्मविचार से रहित होती है वह 
वथा जाती है। मनुष्य की ऐसी एक साँस के समान संपूर्ण 
पृथ्वी का धन भी नहीं है। यदि वह साँस निष्फल जाए तो 
फिर माँगे नहीं मिलती। ऐसी साँस को जो वृथा गवाते हैं 
उनको तुम पशु जानो। 

556 सृष्टि के आदि मे भी वही सत्ता थी, अन्त मे भी वही 
होगी और मध्य मे जो कुछ दिखता है उसे भी वही रूप 
जानिए। स्वप्न के आदि मे भी अपना निर्मल अनुभव होता 
है, स्वप्न के निवृत्त होने पर भी वही रहता है और स्वप्र के 
बीच मे जो पदार्थ भासित होता है उसे भी वही जानिए। 
557 हे राम! एक-एक अणु मे अनेक संष्टियाँ हैं। वे सब 
आकाश:रूप हैं, कुछ हुई नहीं। 

558 जो चैत्य संबधी होकर जीव सृष्टि का अन्त लें तो सृष्टि 
अनन्त है। 


559 जगत अकारण है जैसे संकल्पपुर और स्वप्रपुर होता है 
वैसे ही यह जगत है। 

560 जैसे स्वप्न मे अपना अनुभव ही नाना प्रकार के पदार्थ 
होकर दिखता है परन्तु उपजा कुछ नहीं, सब पदार्थ 
आकाशरूप हैं वैसे ही यह जगत कुछ उपजा नहीं, कारण 
से रहित आकाशरूप है। 

56। आदि सृष्टि जो उपजी है वह अकारणरूप है पीछे 
सृष्टिकाल मे कारण-कार्यरूप हुए हैं। जैसे स्वप्न सृष्टि आदि 
कारण बिना होती है और पीछे कारण-कार्य दिखते हैं। 

562 जो सब आत्मा ही है तो कारण या कार्य किसको 
कहिए? 

563 जो ज्ञानवान पुरुष हैं उनके निश्चय मे जगत की कोई 
कल्पना नहीं फुरती। उनके निश्चय मे तो जगत है ही नहीं। 
तब ज्ञानी और अज्ञानी क्या? 

564 जब जगत ही नहीं उपजा तो कारण, कार्य, ज्ञानी और 
अज्ञानी तुमसे क्या कहेँ। 

565 ज्ञानवान के निश्चय मे जगत ही नहीं फुरता। है राम! 
मुझको तो सब ब्रह्म ही भासित होता है। मुझको कुछ 
कहना नहीं है। 

566 जब पदार्थों का कारण विचारिए तो सबका अधिष्ठान 


है और उसमे अनेक पदार्थ दिखते हैं पर उसका कारण 
विचारिए तो सबका अधिष्ठान अनुभव ही निकलता है। 
567 यदि जगत किसी कारण से उत्पन्न होता तो महाप्रलय 
मे भी कुछ शेष रहता। जैसे अग्नि के पीछे राख रह जाती है, 
पर जगत के पीछे तो कुछ नहीं रहता। जैसे स्वप्न की सृष्टि 
जागने पर कुछ नहीं रहती वैसे ही महाप्रलय मे जगत का 
शेष कुछ नहीं रहता। इससे जाना जाता है कि यह जगत 
आभासमात्र है। 

568 यह जगत कारण बिना प्रकट हुआ है। न कोई पृथ्वी है, 
न कोई जल है। न तेज, न वायु और न आकाश है। सब 
आकाशरूप है। परन्तु संकल्प की दृढ़ता से पिण्डाकार 
भासित होते हैं। 

569 कोई जगत कहो और कोई ब्रह्मु कहो, इनमे भेद नहीं 
फुरने का नाम जगत है और न फुरने का नाम ब्रह्म है। 

570 जैसे कोई पुरुष स्वप्न मे युद्ध करता है और उसको 
अपना जाग्रत स्वरूप स्मरण हो आता है तो वह स्वप्न को 
स्वप्न जानता हुआ युद्ध करता है और दुखी नहीं होता, वैसे 
ही जो पुरुष परमपद मे जागा है उसकी सब क्रियाएँ होती 
हैं परन्तु वह अपने को अक्रिय जानता है। 

57] ज्ञानवान सब क्रियाओं को असत्य जानता है। 

572 ये सब पदार्थ अजातजात हैं उपजे नहीं जैसे स्वप्र के 
पदार्थ दिखते हैं परन्तु उपजे नहीं। 


573 हे राम! बहुत शास्त्र और वेद मैं तुमको किसलिए 
सुनाऊँ और किसलिए पहढ़ूँ? वेदांत शास्त्रों का सिद्धांत यही 
है कि वासना से रहित हो। इसी का नाम मोक्ष है। वासना 
सहित का नाम बंधन है। वासना किसकी कीजिए? यह 
सब सृष्टि तो अकारण भ्रममात्र है। इसमे क्या आस्था 
बढाइये? ये विषय तो स्वप्र के पर्वत हैं। 

574 जिनको तुम प्रत्यक्ष साकार कहते हो, सो उनमे आकार 
कोई नहीं, सब निराकार है। वह शुद्ध आत्मा अद्वैतसत्ता ही 
इस प्रकार होकर भासित होती है। ये आकार कुछ बने 
नहीं, जैसे स्वप्न नगर मे जो आकार दिखते हैं वे सब 
आकाशरूप निराकार हैं वैसे ही ये आकार भी जो तुमको 
दिखते हैं सब निराकार है। 

575 आत्मसत्ता अद्गैत और परमशुद्ध है। उसमे जगत कुछ 
बना नहीं तो मैं आकार क्या कहूँ और निराकार क्‍या कहूँ? 
पृथ्वी, जल, तेज, वायु और आकाश भी द्वैत कुछ नहीं, शुद्ध 
आत्मसत्ता ही इस प्रकार दिखती है। 

576 जो किसी कारण से जगत बना होता तो जाना जाता 
कि कुछ हुआ है पर इसका कारण कोई नहीं पाया जाता 
इससे यह जगत संकल्पमात्र और आभासमात्र है। इससे 
कहता हूँ कि सब ब्रह्म ही है और कुछ वस्तु नहीं। पाषाण, 
वृक्ष, जड़-चेतन जो कुछ पदार्थ दिखते हैं वे सब ब्रह्म॒स्वरूप 


हैं। 


577 जैसे इंदू ब्राह्मण के पुत्रों को अपने अनुभव ही से सृष्टि 
प्रकट हो आई और वह अनुभवरूप ही मे दिखने लगी, 
इससे और कुछ न हुई वैसे ही इस सृष्टि को भी जानो। 

578 जैसे स्वप्न मे कितने ही जड़ और कितने ही चेतन 
पदार्थ दिखते हैं और नाना प्रकार के पदार्थ भिन्न-भिन्न 
दिखते हैं पर सब आत्मरूप हैं भिन्न कुछ नहीं, वैसे ही यह 
सब जगत आत्मरूप है। 

579 जिसको अपने वास्तविक स्वरूप का प्रमाद होता है 
उसको ये जड़-चैतन्य भिन्न-भिन्न दिखते हैं पर जो 
ज्ञानवान पुरुष हैं उनको एक ब्रह्मसत्ता ही दिखती है। 

580 मैं, तुम आदि यह सब जगत आकाशरूप है। 

58 ज्ञानी को सब निराकार और आकाशरूप है आकार 
कुछ बना नहीं। 

582 जैसे स्वप्न मे बड़े आरंभ दिखते हैं और सेना तथा नाना 
प्रकार के पदार्थ दिखते हैं परन्तु कुछ हुए नहीं, वैसे ही यह 
जगत नाना प्रकार दिखता है परन्तु कुछ हुआ नहीं। सब 
चिदाकाशरूप है। 

583 ब्रह्म से भिन्न कुछ नहीं। 

584 कदम्बतपा बोले, हे साधु! मेरे उपदेश से तुझको 
स्वरूप का साक्षात्कार न होगा क्‍योंकि तुझको अभ्यास 
नहीं है। अभ्यास के बिना स्वरूप का साक्षात्कार नहीं 


होता। 


585 मैं अनन्त, आत्मा, नित्य, शुद्ध, अच्युत, परमानन्द 
स्वरूप हूँ। सब जगत मेरा ही स्वरूप है। (कुन्ददन्त) 

586 मुझको सब ओर अपना आप ही भासता है। (कुन्ददन्त) 
59 ब्रह्म के सूक्ष्म अणु मे सृष्टि उपजी है सो उसका क्‍या 
रूप है? ब्रह्म ही सृष्टि है और सष्ि ही ब्रह्म है। 

588 जैसे स्वप्न से जागने पर स्वप्न की सृष्टि अपना रूप ही 
दिखती है कि मैं ही था और कुछ न था वैसे ही ज्ञानवान 
को सब जगत आकाशरूप दिखता है। 

589 विश्व यदि उपजा हो तो मैं तुमसे कहूँ कि इस प्रकार 
जगत की उत्पत्ति होती है। पर जब जगत उपजा ही नहीं 
तो इसकी उत्पत्ति कैसे कहूँ? 

590 यह सब जगत विराट पुरुष का शरीर है। जब वह 
आदि विराट ही उपजा नहीं तो और की उत्पत्ति कैसे 
कहिए? 

59] जब महाप्रलय होता है तब कारण कार्य कुछ नहीं 
रहता, सब शांतरूप होता है और फिर उस महाप्रलय से 
जगत प्रकट होता है। इसी से जाना जाता है कि सब 
आभासमात्र है। 

592 जैसा कारण होता है वैसा ही उसका कार्य होता है 
उससे उल्टा नहीं होता। जो आत्मसत्ता अद्वैत और 
आकाशरूप है तो जगत भी वही रूप है। 


593 भ्रम भी कुछ दूसरी वस्तु नहीं। जब तक आत्मपद मे 
अभ्यास नहीं होता तब तक भ्रम भासित होता है और 
शांति नहीं होती पर जब अभ्यास करके केवल तत्व मे 
विश्रांति पाओगे तब भ्रम मिट जाऐगा। 

594 हे राम! जीव जब जगत को संकल्परूप जानता है तब 
वासना निवृत्त हो जाती है। 

595 राम बोले, हे भगवन! अब मैने जाना कि यह सब ब्रह्म 
ही है। न कोई देह है, न जगत है, न उदय है और न अस्त है। 
सर्वदा, सब प्रकार से वही ब्रह्मुसत्ता अपने आपमे स्थित है। 
उससे भिन्न जो कुछ भासित होता है सो भ्रममात्र है। और 
भ्रम भी कुछ वस्तु नहीं सब चिदाकाश ब्रह्मुरूप है। 

596 निराकार ही स्वप्रवत साकाररूप होकर भासित 
होता है। इस जगत के आदि मे अद्दैत चिन्मात्रसत्ता थी। 
उसी से जो नाना प्रकार का जगत देख पड़ा वह वही रूप 
हुआ और कारण तो कोई नहीं है। जैसे स्वप्न के आदि मे 
अद्वैतसत्ता निराकार है और उससे जो सूर्यादिक पदार्थ 
प्रकट होते हैं वो भी वही रूप हुए, पर प्रकट दिखते हैं। वैसे 
ही इस जगत को भी अकारण और निराकार जानो। 

597 हे राम! न कोई जाग्रत है, न स्वप्न है और न सुषुप्ति है। 
सब आभासमात्र है। वही आत्मसत्ता अपने आपमे स्थित 
है। मुझको तो वही विज्ञानघन आत्मसत्ता सदा भासित 


होती है। 


598 न कोई दृष्टा है और न कोई दृश्य है। दृष्टा तो तब 
कहिए जो दृश्य हो और दृश्य तब कहिए जो दृष्टा हो। जो 
दृश्य नहीं तो दृष्टा किसका और जो दृष्टा ही नहीं तो दृश्य 
किसका? इसलिए यह समझो कि निर्विकार ब्रह्मुसत्ता ही 
अपने आपमे स्थित है। यद्यपि आकार भी दिखते हैं तो भी 
वह निराकार है। आत्मसत्ता ही संवेदन से आकाररूप 
होकर भासित होती है। 

599 जैसे खंभे मे चितेरा पुतलियों की कल्पना करता है कि 
इतनी पुतलियाँ खंभे मे निकलेंगी तो उसको वे खोदे बिना 
ही प्रत्यक्ष दिखती हैं। वैसे ही खोदे बिना ही ब्रह्म॒ुरुपी खंभे 
मे मनरुपी चितेरा ये पुतलियाँ देखता है। अतएव हुआ 
कुछ नहीं। हे राम! इन मेरे वचनों को तुम स्वप्न और 
संकल्प दृष्टांत से देखो कि अनुभवरूप ही आकार होकर 
भासित होता है। अनुभव से भिन्न कुछ नहीं। 

600 राम बोले, हे भगवन! बड़ा आश्चर्य है कि मैं अज्ञान से 
जगत को देखता था। जगत तो कुछ वस्तु नहीं। सब ब्रह्म 
ही अपने आपमे स्थित है। यह जगत भ्रम से भासित होता 
है। अब मैने जाना कि यह जगत वास्तव मे न पहले था 
और न आगे होगा। सब शांत, निरालम्ब, विज्ञानघनसत्ता 


है। 
60। जैसे खरगोश के सींग और आकाश के फूल असत्‌ होते 
हैं वैसे ही जगत असत्‌ है। 


602 अब मै परमशांत होकर निशंक हुआ हूँ। मुझको कोई 
दुःख नहीं रहा। सब जगत मुझे आत्मरूप ही दिखता 
है।...मैने पाने योग्य पद पाया है जो पहले भी प्राप्त था। जो 
कहते हैं कि हम उस पद को नहीं जानते उनको भी वह 
प्राप्त है परन्तु वे अज्ञान से नहीं जानते। वह पद और किसी 
उपाय से नहीं जाना जा सकता, अपने आप से जाना जाता 
है।...न कोई भ्रांति है,न जगत है। सब आत्मा ही है। 
(रामजी) 

603 हे मुनीश्वर! अब मैं जागा हूँ और सब जगत मुझको 
अपना स्वरूप ही दिखता है। (रामजी) 

604 हे मुनीश्वर! उस पद को मैने पाया है जिसके पाने से 
तृष्णा कभी नहीं उपजती। जैसे पाषाण की शिला मे प्राण 
नहीं जगते वैसे ही मुझमे तृष्णा नहीं जगती। (रामजी) 

605 हे मुनीश्वर! अब मैने ज्यों का त्यों जाना है। (रामजी) 
606 हे मुनीश्वर! जो ज्ञानावान पुरुष हैं वे परम समाधि मे 
स्थित हैं। उनको उत्थान कदापि नहीं होता अर्थात्‌ स्वरूप 
से भिन्न नहीं भासित होता। वे व्यवहार करते दिखते हैं 
परन्तु व्यवहार से रहित हैं क्योंकि उनको अभिलाषा नहीं 
रहती। वे बिना अभिलाषा चेष्टा करते हैं पर उनको हृदय 
से कुछ कर्तव्य का अभिमान नहीं फुरता। इसी का नाम 
परम समाधि है। (रामजी) 


607 ज्ञानवान की वृत्ति अन्य किसी आनंद की ओर नहीं 
जाती। (रामजी) 

608 हे मुनीश्वर! मैने निश्चय किया है कि तृष्णा का सा ताप 
कोई नहीं और अतृष्णा की सी शांति कोई नहीं है। ...ज्यों 
ज्यों तृष्णा को घटावेगा, त्यों-त्यों जाग्रतरूप बोध उदय 
होगा।....ज्यों-ज्यों तृष्णा बढ़ती जाएगी त्यों-त्यों बोध की 
प्राप्ति कठिन होगी और ज्यों-ज्यों तृष्णा घटती जाएगी 
त्यों-त्यों बोध की प्राप्ति सुगम होगी। (रामजी) 

609 हे राम! जो पुरुष अपने स्वभाव मे स्थित हैं उनकी 
व्यवहार और समाधि मे एक सी दशा होती है।....उनके 
निश्चय मे कर्तव्य का अभिमान नहीं जगता।....उनको कुछ 
कर्तव्य बुद्धि नहीं उपजती क्योंकि उनके हृदय मे 
देहाभिमान नहीं रहा है।....उनको क्रिया और समाधि मे 
एक ही आत्मपद का निश्चय रहता है।....ऐसा जो पद है 
उसमे मैं सदा स्थित हूँ। 

60 तुम्हारी कृपा से मुझको कोई कलना नहीं फुरती। 
ब्रह्मा, विष्णु, रूद्र से लेकर तृण तक जो कुछ जगत है वह 
सब मुझको आकाशरूप भासित होता है। सर्वदा, सब 
प्रकार मैं अपने आपमे स्थित, अच्युत और अद्दैतरूप हूँ। 
मुझमे जगत की कलना कोई नहीं। चित्तसंवेदन द्वारा मैं ही 
जाग्रतरूप भासित होता हूँ पर स्वरूप से कभी चलायमान 


नहीं होता। मैं अचैत्य चिन्मात्र स्वरूप हूँ। अपने से भिन्न 
मुझको कुछ नहीं भासित होता। (रामजी) 

6] वशिष्ठजी बोले, हे राम!.... मुझसे फिर प्रश्न करो कि 
'यह जगत है नहीं तो दिखता क्या है? राम बोले, हे 
भगवन! मैं तुमसे तो तब पूछूँ जो मुझको जगत का आकार 
दिखता हो। मुझको तो जगत कुछ दिखता ही नहीं। 

6]2 आदि मे जो संवेदन फुरा है वह विराट पुरुष होकर 
स्थित हुआ है और उसी ने आगे देश, काल, पदार्थ, स्थावर 
जंगम जगत को रचा है। उसी के समष्टि शरीर का नाम 
विराट है। जैसे स्वप्न का पर्वत हो वैसे ही यह विराट पुरुष 
आकाशरूप है। जब वह आप ही आकाशरूप है तब उसका 
रचा जगत मैं क्यों पूछूँ? जैसे स्वप्न की मृतिका आकाशरूप 
है अर्थात्‌ जो उपजी ही अनउपजी है तो उसके पात्रों को मैं 
क्यों पूछूँ? इसलिए न कोई विराट है और न उसका जगत 
है। मिथ्या ही विराट है और मिथ्या ही उसकी चेष्टा है। 
केवल आत्मसत्ता अपने आपमे स्थित है। न कोई जगत है 
और न कोई उसका विराट है। जैसे स्वप्न का पर्वत 
आभासमात्र होता है वैसे ही यह जगत आकार दिखता है। 
(रामजी) 

63 हे मुनीश्वर! मैं, तुम, आकाश, वायु, अग्नि, जल, पृथ्वी 
सब आकाशरूप है और अब मुझको सब आत्मा ही भासित 
होता है। (रामजी) 


64 न कोई जाग्रत है, न स्वप्न है और न सुषुप्ति है। ये 
अवस्थाएँ भी आकाशरूप हैं। (रामजी) 

6]5 सब जगत मुझको अपना ही केवल अद्दैतरूप भासित 
होता है और जगत की कोई कलना नहीं फुरती। (रामजी) 
66 जगतरूप हुए की तरह भी मैं ही भासित होता हूँ। 
(रामजी) 

67 राम ने निरभिमान होकर कहा, हे संशयरुपी तिमिर 
के नाशक सूर्य! तुम्हारा पूजन हम किस वस्तु से करें? घर मे 
कोई पदार्थ अपना नहीं है। हे गुरुजी! मेरे पास और कुछ 
नहीं है, केवल एक नमस्कार ही है ऐसा कहकर वे चरणों 
मे गिरे। 

68 वशिष्ठजी ने राम से कहा, है रघुवंशरुपी आकाश के 
चन्द्रमा! तुम अब किस दशा मे स्थित हो और क्या जानते 
हो? राम बोले, हे भगवन! सब धर्मज्ञान के समुद्र! तुम्हारी 
कृपा से मैं अब अपने रूप मे स्थित हूँ और कोई कल्पना 
मुझे नहीं रही। अब मैं परम शांति पा गया हूँ। मुझको शेष- 
विशेष कोई नहीं दिखता, केवल अपना रूप ही पूर्ण 
दिखता है। अब मुझको कोई संशय नहीं रहा और इच्छा 
भी कुछ नहीं रही।....मेरी चेष्टा पूर्ववत होगी पर निश्चय मे 
उत्थान कुछ न होगा। जैसे शिला मे प्राण नहीं जगते वैसे 
ही मुझको द्वैत कल्पना कुछ नहीं फुरती। हे मुनीश्वर! अब 
मुझको सब आकाशरूप दिखता है। शांतरूप होकर परम 


निर्वाण हूँ। भिन्न भाव से जगत मुझको कुछ नहीं भासित 
होता। सब अपना रूप ही दिखता है। अब जो कुछ तुम 
कहो वही करूँ। अब मुझको कोई शोक नहीं रहा। राज्य 
करना, भोजन, छाजन, बैठना, चलना, पान करना आदि 
कर्म जैसे तुम कहो वैसे ही करूँ। तुम्हारे प्रसाद से मुझको 
सब समान है। जाग्रत जगत भी मुझको सुषुप्तमि सा भासित 
होता है।...अब परम ध्यान मुझको प्राप्त हुआ है अर्थात्‌ 
आत्मा से भिन्न कुछ वस्तु नहीं दिखती। मैं आत्मा, अज, 
अविनाशी, शांतरूप और सदा अपने आपमे स्थित हूँ। ऐसे 
मुझको मेरा नमस्कार है। अब प्रलयकाल का पवन चले, 
समुद्र उमड़े और नाना प्रकार के क्षोभ हों तो भी मेरा चित्त 
स्वरूप से चलायमान न होगा। जो त्रिलोकी का राज्य मुझे 
प्राप्त हो तो भी मेरे चित्त मे हर्ष न उपजेगा। मैं सत्तासमान 
मे स्थित हूँ।....है भगवन! पहले मैं अपने को देह से युक्त 
परिच्छिन्नरूप देखता था पर अब अपने से भिन्न मुझे कुछ 
नहीं दिखता। सब अपना ही रूप दिखता है। हे मुनीश्वर! 
अब इस शरीर से मुझको कोई प्रयोजन नहीं रहा।.... मैं 
सब कलना से रहित अविनाशी, अव्यक्तरूप, सदा अपने 
आपमे स्थित और निराकार और निर्विकार हूँ। जो कुछ 
पाने योग्य था वह मैने पा लिया है और जो कुछ सुनने 
योग्य था वह सुना है।....मैं अपने ज्ञान से तृप्त हुआ हूँ। 


69 तुम अपने स्वपन को विचारकर देखो कि तुम्हारा 
अनुभव ही नाना प्रकार का होकर भासित होता है परन्तु 
कुछ हुआ नहीं वैसे ही यह जाग्रत जगत भी तुम्हारा अपना 
ही रूप है। दूसरा कुछ नहीं, सदा निराकार, निर्विकार और 
आकाशरूप आत्मसत्ता अपने आपमे स्थित है। 

620 ये सब आकार जो तुमको दिखते हैं वे सब आकाशरूप 
हैं। 

62] सर्ग के आदि मे आकार का अभाव था। वही अब भी 
जानो कि उपजा कुछ नहीं, परम आकाशसत्ता अपने 
आपमे स्थित है। जब उस अद्दैतसत्ता चिन्मात्र मे चित्त 
किंचन होता है तब वही सत्ता आकार की नाई दिखती है 
परन्तु कुछ हुआ नहीं, आकाशरूप ही है। 

622 जीव स्वप्न मे शरीरों का अनुभव करता है पर वे कुछ 
आकार तो नहीं होते केवल आकाशरूप होते हैं। वैसे ही 
यह जगत भी निराकार है परन्तु फुरने से आकार होकर 
भासित होता है। 

623 जिन तत्वों से शरीर होता है वे तत्व ही नहीं उपजे तो 
शरीर की उत्पत्ति कैसे कहूँ? 

624 जगत कुछ उपजा नहीं और न सत्य है, न असत्य है, न 
आता है, न जाता है केवल आत्मसत्ता अपने आपमे स्थित 


है। 


625 सृष्टियाँ बहुत हैं परन्तु वास्तव मे कुछ हुई नहीं। ....ये 
जितनी सष्टियाँ हैं सो आभासमात्र हैं। 

626 जगत यदि किसी कारण से उपजा होता तो सत्‌ होता 
पर इसका कारण कोई नहीं पाया जाता इसलिए असत्‌ है। 
इसका न कोई निमित्त कारण और न समवाय कारण 
पाया जाता है। है राम! जो किसी कारण से न उपजा हो 
और दिखे उसको स्वप्रपुर सदृूश आकाशमात्र जानो। 
जिसमे आभास भासित होता है वह अधिष्ठान सत्ता है। 
627 जैसे स्वप्न से जागकर सब अपना रूप ही भासित होता 
है वैसे ही यह जगत अपना रूप है। 

628 आकार कोई और नहीं, केवल ब्रह्मुसत्ता ही अपने 
आपमे स्थित है। 

629 यह जगत भी संवेदनरुपी ब्रह्मा ने कल्पित किया है 
और उसके मन मे फुरता है। अतएव संकल्परूप है। जैसे 
उसने संकल्प किया है वैसे ही स्थित है और जैसे उसमे क्रम 
रचा है कि इस प्रकार यह पदार्थ होगा वह वैसे ही स्थित 
है। देश, काल, पदार्थ भी वैसे ही स्थित हैं। इसी का नाम 
नीति या नियति है। 

630 हे राम! जैसे स्वप्न मे नाना प्रकार की रचना दिखती है 
परन्तु कुछ हुआ नहीं वैसे ही यह जगत है। 

63। जैसे स्वप्न का नगर प्रत्यक्ष भी दिखता हे परन्तु 
भ्रममात्र है वैसे ही यह जगत भी भ्रममात्र जानो। 


632 जैसे स्वप्न मे जाग्रत का और जाग्रत मे स्वप्न का अभाव 
होता है तो सृष्टि कहाँ जाती है? जैसे जाग्रत मे स्वप्न की 
सृष्टि का अभाव हो जाता है वैसे ही महाप्रलय मे इसका 
भी अभाव हो जाता है। 

633 किसी मे, किसी समय, किसी प्रकार, कुछ नहीं हुआ। 
आत्मसत्ता ही अपने आपमें स्थित है। 

634 हे मुनीश्वर! तुमने बहुत युक्ति से दृष्टान्‍्त देकर जगाया 
है अर्थात्‌ शून्य के दृष्टान्त, सीपी मे रुपा, मृगतृष्णा का 
जल, रस्सी मे सर्प, आकाश मे दूसरा चन्द्रमा और नाव पर 
नदी के किनारों का चलते दिखना, जल मे तरंग, स्वर्ण मे 
भूषण, वायु का फुरना, गन्धर्वनगर, संकल्पपुर आदि 
दृष्टान्त कहे हैं जिनसे मैने तुम्हारी कृपा से यह जान लिया 
कि आत्मसत्ता से भिन्न कुछ नहीं। (दशरथजी) 

635 मैं अब अजित, अविनाशी और सदा अपने आपमे 
स्थित हूँ। (रामजी) 

636 जो पुरुष इस (श्रीयोगवाशिष्ठ महारामायण) का 
बारम्बार विचार करेगा वह यदि महामूर्ख हो तो भी 
शांतपद को प्राप्त होगा। 


